OCKHAMEN LABANA: Gizakion jatorria nahastuz doanean - Galde\n(Galde 18, udaberria/2017). Inaki Irazabalbeitia. Egia esan gizakion jatorriaren eta eboluzioaren gaiak beti eman izan du sestrarako eta sesiorako tartea eta ez bakarrik Piltdowngo gizakiaren maularengatik edo neandertalen gaitasun kognitiboari buruzko kalapita ezagunarengatik. Gizakion eboluzioaren arbolaren adartza nola antolatu izan da beti eztabaidarako gai kutunetako bat antropologoen artean. Orain hizpidea emango dit, uhertuz baitoaz gure iturriak datuak pilatu ahala.\nNeandertalei buruz jardun genuen aurreko batean. Berriz jarduteko parada izan nezakeen. Urtearen hasieran Sapiens aldizkarian argitaratutako artikulu batek sua piztu du antropologoen artean izan ere neandertalen sua egiteko gaitasuna kolokan ipintzen baitu. Alabaina, Elhuyar aldizkariaren ekaineko alean dotore azaltzen dute auziaren muina eta hara jotzea iradokitzen dizuet: http://aldizkaria.elhuyar.eus/erreportajeak/eta-neandertalek-sua-piztu-zuten/\nGorago aipatu dudan uhertasuna bi iturburuetatik dator.\nTresnak lantzeko gaitasuna beti jarri da gizakion leinuaren agerpena ezartzeko mugarri moduan, trebezia mental bereziak eskatzen dituelako. Txinpantzeek eta beste tximino batzuek baliatzen dituzte tresnak jatena lortzeko esaterako, baina ez dituzte beraiek lantzen naturak emanikoa baliatzen dute. Hortik mugarri izatea tresnak propio lantzea. Homo habilisak, gure generoko lehenak, garatu zuela trebezia hori izan da giza eboluzioaren ikuspegi tradizionala. Orain arte aurkitutako harrizko tresna zaharrenak duela 2,6 milioi urtekoak ziren. Bat zetozen Homo habilisaren fosil-erregistroarekin. Alabaina, 2015ean Etiopian eginiko aurkikuntza batek zalantzan ipini du ikuspegi hori. Izan ere, 3,3 milioi urte dituzten harrizko tresnak topatu dira. Zeinek egin zituen? Oraindik ezagutzen ez dugu homo generoko espezieren batek edo Australopithecusen batek edo besteren batek? Erantzunik ez dago oraindik, gardentasuna ekarri ordez, uhertasuna ekarri dute datuek.\nAre gehiago, tresnak topatu diren tokiko lurzoruaren analisiak zientzialariak lagundu ditu sumatzen nolakoa ei zen garai hartako paisaia. Ustekabea, sabana ez eta baso bakanak eta sastrakak zituen inguruan iradokitzen dute lurzoruan topatutako karbono-isotopoek. Orain arte, uste zen belarrezko sabanan garatu zela gizakia eta tresnak hilotzak sarraskitzeko usatzen zituztela. Aurkikuntzek iradokitzen dute tresnak fruitu lehorrak, tuberkuluak eta antzekoak mozteko usatu izan zirela. Uhertasun apur bat gehiago!\nMarrakex ingurutik dator uhertasunaren beste osagaia. 1961ean Jebel Irhud mendigunean irekitako meategi batean giza garezur bat, hainbat hezur eta harrizko tresnak aurkitu zituzten. Hasiera batean neandertalen hezurrak zirela pentsatu zuten ikertzaileek. Alabaina, geroa Homo sapiens generokoa zirela ondorioztatu zuten, nahiz eta zenbait aspektuetan primitiboagoa ziruditen. Gerora, hipotesi hori berretsi zuten beste aztarna batzuk. Honaino deus berririk ez; ohikoa baita hezur fosil batzuen aurrean sailkatzeko dudak agertzea adituen artean. Kalapita zona berean berriki erauzitako aztarnak datatu direnean sortu da. Izan ere, azterketa hori egin duten zientzialarien aburuz, Jebel Irhudeko hezurrek 350.000 eta 280.000 mila urte artean dituzte. Homo sapiensen hezurrik zaharrenak lirateke. Orain arteko zaharrenak Etiopian aurkitu dira eta 160.000 eta 195.000 urte artekoak dira. Uste orokorra da Homo sapiensa garai hartan agertu zela Etiopian inguru horretan eta gerora zabaldu zela mundu osora. Jebel Irhudeko aurkikuntzek ustel bihur ditzakete uste horiek. Pentsa dezakezue horrek antropologoen artean piztu duen eztabaidaren tamaina!\nGardenak uherrak ordezkatuko du halako batean datu berriak medio edota horiek uherraren sakona handituko al dute?


Meizu Note 9 Lite AnTuTu-ren bidez doa: hainbat zehaztapen agerian | Androidea\nMeizu Note 9 Lite-k AnTuTu-ren bidez egiten du bere funtsezko zehaztapenak\nAaron Rivas | | Meizu, Berri\nMeizu-k Meizu Note 9 telefonoa Txinan martxan jarriko du datorren martxoaren 6an. Praktikoki zure funtsezko zehaztapen guztiak Dagoeneko sarean sareratu dira aste batzuk daramatzate, eta haien puntuazioa AnTuTu agerian.\norain, Meizu Note 9 Lite izeneko telefonoaren argazki filtrazioa agertu da. Ihesak telefonoaren zehaztapen batzuk agerian utzi ditu, AnTuTu plataforman zehaztu baitira.\nFiltratutako argazkiak agerian utzi du duela gutxi antzemandako Meizu telefonoa izan dela «m1922» modelo zenbakiarekin erregistratuta. Ez dago telefono zuzen hau Meizu Note 9 Lite dela ziurtatzeko froga zuzenik. Hala eta guztiz ere, Meizu Note 9-k "m1923" eredu kopurua duenez, "m1922" Note 9 Lite izan daitekeela uste da.\nLitekeena da Meizu Note 9 Lite AnTuTu-n\nArgazkiak ez du Note 9 Lite-ren pantailaren diseinua agerian uzten, baina funtsezko zenbait ezaugarri erakusten ditu. Ezezaguna da telefonoaren pantailaren tamaina, baina 2,244 x 1,080 pixeleko FullHD + bereizmena onartzen du. Meizu Note 9-k duen pantailaren bereizmen bera da. Hori dela eta, Meizu Note 9 Lite-k ur tantazko pantaila batez hornituta egongo dela esan daiteke.\nIrudiak a-ren presentzia ere baieztatzen du 12.2 megapixeleko kamera gailuan. Hala ere, ez dago baieztapenik gailuak kamera bakar batez edo kamera bikoitzarekin konfiguratuta egongo den atzealdean.\nMeizu Note 9 chipset-aren bidez elikatzen da snapdragon 675 Adreno 612 GPUa barne. Note 9 Lite Adreno 660-rekin batera datorren Snapdragon 512-k gidatzen du. Telefonoa aurrez instalatuta dago Android 9 Pie. Gainera, 9. oharra duela gutxi 175,897 puntuko batez besteko puntuazioarekin ikusi da AnTuTu-n. Snapdragon 660 Note 9 Lite-n hornituta dago eta batez besteko erreferentziako 144,020 puntuazioa.\nEz dago baieztapenik Meizu Note 9 Lite Meizu Note 9-rekin hurrengo aurkezpen ekitaldiaren bidez iragarriko den ala ez jakiteko.\nArtikuluaren bide osoa: Androidea » Berri » Meizu Note 9 Lite-k AnTuTu-ren bidez egiten du bere funtsezko zehaztapenak\nNola konfiguratu Bixby gakoa Google laguntzailea irekitzeko Samsungek uzten ez dizunean\nHuawei-ren zuzendari nagusiak esan du Galaxy Fold-en diseinua txarra dela eta Mate X-rena hobea dela


TAO zerbitzuan egin nahi diren aldaketei buruzko azalpenak eman ditu Zarauzko Udalak - Zarautz - Zarauzkohitza.eus\nTAO zerbitzuan egin nahi diren aldaketei buruzko azalpenak eman ditu Zarauzko Udalak\nIñigo Gaiton 2021-03-07 12:21\n400 aparkaleku gehiago sortu nahi dituzte, horietatik 300 egoiliarrentzat, herritarren aurrean ikusgai jarri duten plan berriarekin. Ordenantza oraindik ez dela onartu gogorazi du udalak, eta herritarrak deitu ditu martxan duten parte-hartze prozesuaren bidez plan berriaren gaineko iruzkinak egitera.\nZarauzko Udalak argitara eman duen oharraren arabera, TAO sistema aldatzea "mesedegarria izango da zarauztarren gehiengoarentzat". Herriko aparkalekuen arazoa konpontzeko "urrats garrantzitsuak" ematen ari direla azpimarratzen da adierazpenean, eta testu berean, TAO zerbitzuan egin nahi dituzten aldaketa batzuen gaineko galdera-erantzunak aletu dituzte.\nIzan ere, urtarrileko Osoko bilkuran aurkeztu zuten TAO zerbitzuaren ordenantzaren aldaketa. Orain, oharraren bitartez, Iker Basurko Mugikortasun zinegotziak azalpen batzuk eman ditu, aldaketa horiek Zarauzko mugikortasunean nola eragin dezaketen argitu asmoz.\nBasurkoren esanetan, gaur egungo TAO eremu kopurua murriztu nahi dute, "horrek errazagoa egingo duelako sistema ulertzea eta auzotarrei etxetik gertuago aparkatzea". Aldi berean, Talaimendiko gune berria gehitu nahi dute, 52 aparkalekurekin, "auzoko bizilagunen eskaerari erantzunez. Horrekin batera, Asti kirol-gunea aparkaleku gisa erabiltzeko aukera egon daitekeela ere azpimarratu du, urte sasoiaren arabera.\nProposamenaren berria onartzen bada, Mendilauta eta Zumalakarregi auzoak egoiliarrentzat bakarrik izango dira, 100 plazarekin. Horrez gain, 1.zonako egoiliarren 50 aparkaleku gehiago ere gehituko lirateke, eta beste 60 gehiago ere bai Azken Portun. "Auzo horretan beste 100 aparkaleku gehiago sortzea aztertzen ari gara", dio Mugikortasun zinegotziak oharrean. Herrikosoro kalean beste 103 plaza gaitzea ere planteatu dute, eta 82 aparkaleku libre Aiziazpi kalean.\nParte hartze prozesua herritarrekin\nAparkalekuen plan berria jendaurrean dago ikusgai, eta Basurkok nabarmendu duenez, iradokizunak eta alegazio formalak jaso dituzte. "Hori eskertzekoa da, ordenantza hau guztion artean hobetzea baita helburua".\nHerritarrek zabalik dute oraindik ekarpenak erregistratzeko epea, eta hilaren amaieran itxiko dute. "Herritar guztiak animatu nahi ditut prozesuan parte hartzera, proposamena irakurtzera eta zalantzak edo ekarpenak helaraztera".\nAparkalekuen eta, oro har, mugikortasunaren gaia "sentikorra" dela azpimarratu du zinegotziak, "guztioi zuzenean edo zeharka eragiten digulako", eta akordio batera iristea zaila izango dela gaineratu du.\nOrdenantzaren aldaketak hainbat kritika jaso ditu, eta horietako baten arabera, herritarrak autoa gehiago erabiltzera bultzatu ditzake plan berriak. Horri erantzunez, zinegotziak dio ez dagoela teoria hori babesten duen oinarririk, eta haien proposamena "informazioa biltzetik, datuak aztertzetik, Zarauzko bizilagunei entzutetik eta gure herrian urteetako esperientzia eskaintzen duten eragileei entzutetik" sortua dela.\nZarauzko mugikortasunaz, orokorrean\nBasurkok mugikortasunaren arloko beste hainbat ekimen eta proiekturi ere egin dio erreferentzia. Besteak beste, hirigune osoan abiadura 30km/o-ra murriztu nahi dutela azaldu du. Bestalde, hiriguneko eremuak berreskuratu nahi dituzte "oinezkoen gozamenerako" , espazio libre gehiagorekin eta trafiko gutxiagorekin.\nZinegotziaren iritziz, herrigunean ibilgailu astunen joan-etorriak murriztea ere garrantzitsua izango da. "Hori zaila da, N-634 errepideak herria gurutzatzen duelako, baina oraingoz urrats garrantzitsua eman dugu Frantseskua eta Aiziazpi kaleen arteko bidea eraikita".


1.- HAUTAGAIEK BETE BEHARREKO BALDINTZAK\n1.- HAUTAGAIEK BETE BEHARREKO BALDINTZAK Gehiago(+) Gutxiago(-)\n1.1-\tNork har dezake parte borondatez?\nOsakidetzako estatutupeko langile finkoek, langile lan-kontratudun finkoek edo karrerako funtzionarioek, baldin eta aurkezturiko parte hartzeko eskabideari dagokion kategoria/postu funtzional berbera edo baliokidea badute, eta Osasun Sistema Nazionaleko osasun-zerbitzuetako estatutupeko langile finkoek, baldin eta aurkezturiko parte hartzeko eskabideari dagokion kategoria berbera edo baliokidea badute. Gehiago(+) Gutxiago(-)\n1.2- Zer administrazio-egoeratatik har daiteke parte lehiaketan?\nHonako administrazio-egoera hauetatik har daiteke parte: -Lehiatzeko kategoria/postu funtzional berberean edo baliokidean zerbitzu aktiboa ematea edo hartan plaza erreserbatuta izatea. -Zerbitzu aktiboaz bestelako egoera eta lehiatzeko kategoria/postu funtzional berberean edo baliokidean plaza erreserbatuta izan gabe, baldin eta destinoen eskaintza eta esleipenerako ziklo zehatzera deitzen duen Ebazpenean baldintzak betetzeko seinalaturiko epearen azken egunean zerbitzu aktibora sartzeko lege-eta erregelamendu-baldintzak betetzen baditu. Osakidetza Euskal Osasun Zerbitzuak deituriko lekualdatze-lehiaketa ireki eta iraunkorrean ezingo dute parte hartu Osasun Sistema Nazionaleko estatutupeko langile finkoek, baldin eta etete finkoko egoeran badaude, eta betiere etete horrek dirauen bitartean. Gehiago(+) Gutxiago(-)\n1.3- Nork hartu behar du parte derrigorrean?\nLekualdatze-lehiaketa ireki eta iraunkorrean derrigorrean parte hartu behar dute Osakidetza Euskal Osasun Zerbitzuko langileek baldin eta zerbitzu aktiboko eta behin-behineko atxikipeneko egoeran badaude ente publikoan. Gehiago(+) Gutxiago(-)\n1.3.1- Zer destino aukeratu behar dituzte derrigorrean parte hartu behar duten pertsonek?\nLangile horiek behin-behinean betetzen duten plazari dagokion osasun-arloko modalitateko eta kategoria/postu funtzionaleko destino guztiak eskatu behar dituzte gutxienez, eta lehentasun-hurrenkera bati jarraikiz. Gehiago(+) Gutxiago(-)\n1.3.2- Noiz aurkeztu behar dute euren eskabidea derrigorrean parte hartu behar duten pertsonek?\nZerbitzu aktiboan berriz sartzeko epearen ondorengo lehen esleipen-ziklo zehatzera deitzen duen Ebazpenean seinalatutako epea amaitu baino lehen aurkeztu beharko dute lehiaketan parte hartzeko eskabidea langile horiek. Gehiago(+) Gutxiago(-)\n1.3.3- Zer gertatzen da derrigorren parte hartu behar duten pertsonak ez badira esleipendun bihurtzen?\nEuren lanpostuan behin-behinean berriz sartzen diren pertsonek, dagokien osasun-arloko modalitateko eta kategoria/postu funtzionaleko destino guztiak eskatu baina ez badute behin betiko plaza lortzen lehiaketan, aukera izango dute behin-behinean beste destino bat lortzeko mugikortasun-prozesuaren ebazpenaren ondorioz hutsik gelditzen den destinoren batean, edo bestela, borondatezko eszedentzia-egoerara igaro daitezke, betiere horretarako baldintzak betetzen badituzte. Aukera hori gauzatzeko, parte hartzeko eskabidean seinalaturiko postuak hartuko dira kontuan. Gehiago(+) Gutxiago(-)\n1.3.4- Zer gertatzen da derrigorren parte hartu behar duten pertsonek ez badute parte hartzen?\nEuren lanpostuan behin-behinean berriz sartzen diren pertsonek ez badute lehiaketan parte hartzen, edo destinorik lortzen ez badute eta ez badituzte eskatu euren kategoriaren barnean dagozkien osasun-arloan deitutako destino guztiak, borondatezko eszedentzian deklaratuko dira ofizioz, baldin eta horretarako baldintzak betetzen badituzte. Gehiago(+) Gutxiago(-)\n1.4- Zer datatan bete behar dira baldintzak?\nLehiaketan parte hartzeko baldintzak mantendu egin beharko dira, dagozkien esleipen-zikloetan, deialdiak egiten dituen Osakidetzako Giza Baliabideen Zuzendaritzaren Ebazpenean adierazitako erreferentzia-datatik –data hori, normalean, apirilaren 15etik edo urriaren 15etik izango da– esleitutako destinoaz jabetzen den egunera. Bestela, deialdiaren ondoriozko eskubide guztiak galduko dira. Gehiago(+) Gutxiago(-)\n2. ESKABIDEA Gehiago(+) Gutxiago(-)\n2.1- Nola ematen da izena lekualdatze-lehiaketa ireki eta iraunkorrean?\nLehiakide bakoitzak parte hartzeko eskabide bakar bat bete beharko du kategoria/postu funtzional bakoitzeko, Hautaketa eta Horniketa webgunearen bidez, www.osakidetza.euskadi.eu helbideko lekualdatze-lehiaketa ireki eta iraunkorraren atalean. Gehiago(+) Gutxiago(-)\n2.2- Noiz aurkeztu behar da lekualdatze-lehiaketa ireki eta iraunkorrean parte hartzeko eskabidea?\nEdozein unetan aurkez daiteke parte hartzeko eskabidea, eperik gabe, kategoriaren ebazpena EHAAn argitaratu eta hurrengo egunetik zenbatzen hasita. Esleipen-ziklo bakoitzean, dagokion zikloko destinoen eskaintzaren ebazpenean adierazitako egunean webgunean erregistratuta dauden eskabideak sartuko dira, baldin eta ebazpenean jasotako destinoetako gutxienez bat aukeratu bada. Gehiago(+) Gutxiago(-)\n2.3- Zein da lekualdatze-lehiaketa ireki eta iraunkorrean parte hartzeko eskabidearen indarraldia?\nAurkeztu eta gero, parte hartzeko eskabidea indarrean egongo da hurrengo esleipen-zikloetan lehiatzen den pertsonari hautatutako destinoren bat esleitzen zaion arte, bertan behera uzteko, uko egiteko edo aldatzeko aukerari kalterik egin gabe. Gehiago(+) Gutxiago(-)\n2.4- Zer destino aukeratu daitezke?\nEskabidea egitean destinoak aukeratzeko atalean, lehiaketan parte hartzen ari den pertsonak bistaratu egin dezake zer destino aukera ditzakeen, dagokion kategoria/postu funtzionalaren arabera, alde batera utzita eskabidea aurkezten duenean destinoa hutsik ote dagoen. Bistaratu ditzakeen destinoak kategoria/postu funtzionalen oinarrizko plaza guztiez osatuta daude, eta plazak honako hauen arabera sailkatuta daude: zerbitzu-erakundea, lan-zentroa, antolamendu-unitatea eta horien udalerria, lanaldi-erregimena, sartzeko baldintza espezifikoak, eta hizkuntza-eskakizuna, derrigortasun-data barne, halakorik badago ezarrita eta ez badago igarota. Gehiago(+) Gutxiago(-)\n2.5- Osakidetzaren oinarrizko plantillak aldaketaren bat izan al dezake denbora igaro ahala, eta hala bada, zer efektu ditu horrek?\nOsakidetzaren oinarrizko plantilla ez da estatikoa eta, askotariko arrazoiak direla-eta (batzuk deboraren joanari berari lotuak, esaterako, hizkuntza-eskakizunaren derrigortasun-data igarotzea), aldatu egin daitezke prozesu orokorrean beti aukeragarri dauden destinoen elementu batzuk edo denak. Aldizka, prozesu orokorrean aukeratu daitekeen oinarrizko plantilla eguneratu egingo da. Halako eguneratzeren baten ondoren destinoaren elementuetako bat edo denak aldatzen badira, destino hori jada ez da agertuko destino aukeragarri gisa. Gehiago(+) Gutxiago(-)\n2.6- Zer gertatzen da oinarrizko plantilla eguneratu ondoren desagertzen den destinoren bat aukeratzen badu hautagai batek?\nAukeratutako destinoaren hautaketa baliogabetu egingo da baldin eta destino hori geroago desagertzen bada elementu bat edo denak aldatu egin direlako. Eskabidean geroago desagertu egin den destino bat aukeratu duen hautagaiari jakinarazi egingo zaio, mezu elektroniko baten bidez, destino hori baliogabetu egin dela bere destino-hautaketatik; hala, eskabidean destino-hautaketa berrikustea gomendatuko zaio. Gehiago(+) Gutxiago(-)\n2.7- Zer plaza egon daitezke eskaintzan ziklo bakoitzean?\nZiklo bakoitzean eskain eta eslei daitezkeen plazak, erreferentziazko datetan –apirilaren 1ean eta urriaren 1ean– hutsik daudenak dira. Ezarpen-zikloan, lehen ezarpen-ziklo hori eskaintzen duen Ebazpenean adierazitako data izango da. Gehiago(+) Gutxiago(-)\n2.8- Zer plaza gera daitezke kanpoan?\nPlaza jakin batzuk lekualdaketa-lehiaketa ireki eta iraunkorretik kanpo gera daitezke honako kasu hauetan: a) Giza Baliabideen Ordenamendu Plan batean aurreikusten denean. b) Indarrean diren hautaketa-prozesuekin lotuta egoteagatik eskuragarri ez dauden plazak direnean. c) Salbuespen gisa, bestelako inguruabarrak –teknikoak edo antolakuntzarekin lotuak– daudenean, betiere behar bezala funtsatuta badaude, eta aldez aurretik negoziatzen bada inguruabar hori akordio hau sinatzen duten sindikatuekin. d) Osasun-arrazoiak direla medio finkapen-prozesuetan murgilduta dauden postuak direnean. Gehiago(+) Gutxiago(-)\n.9-Nola jakin ziklo bakoitzean zer destino eskaintzen diren,eskabidean guztiak ikusi eta aukera badaitezke,kategoria/lanpostu funtzionaleko oinarrizko plazen arabera taldekatuta,titularra izan edo?\nOro har, urte natural bakoitzeko apirilaren lehenengo hamabostaldian eta urriaren lehenengo hamabostaldian Osakidetza Euskal Osasun Zerbitzuko Giza Baliabideen Zuzendaritzak Euskal Herriko Agintaritzaren Aldizkarian eta Osakidetza Euskal Osasun Zerbitzuaren webgunean argitaratuko du indarrean den urteko dagokion esleipen-zikloko destinoen eskaintza. Eskaintza horrek destinoen kopurua honako hauen arabera xehatuko du: kategoria/postu funtzionala, zerbitzu-erakundea, lan-zentroa, antolamendu-unitatea eta horien udalerria, lanaldi-erregimena, sartzeko baldintza espezifikoak, eta hizkuntza-eskakizuna, derrigortasun-data barne, halakorik badago ezarrita. Ezarpen-zikloan, lehen ezarpen-ziklo hori eskaintzen duen Ebazpenean adierazten da informazio hori. Gehiago(+) Gutxiago(-)\n2.10- Zer gertatzen da lekualdatze-lehiaketa ireki eta iraunkorrean parte hartzeko eskabidean ez bada destinorik aukeratzen?\nUlertuko da ez dela eskabiderik egin. Gehiago(+) Gutxiago(-)\n2.11- Zer gertatzen da parte hartzeko eskabidean ez bada aukeratzen ziklo bateko destinoen eskaintzaren Ebazpeneko destinorik, bertan zehaztutako erreferentzia-datan?\nEskabidea ez da dagokion zikloaren barnean hartuko, eta indarrean jarraituko du hurrengo zikloetarako, alde batera utzi gabe esleipen horretan atzera egiteko, horri uko egiteko, edo hura aldatzeko aukera egongo dela. Gehiago(+) Gutxiago(-)\n2.12- Nola jakin daiteke eskabidea destinoen eskaintza eta esleipenerako ziklo jakin batean sartzen ote den?\nZiklo jakin bateko destinoak eskaintzen dituen Osakidetzako Giza Baliabideen Zuzendaritzaren Ebazpenean erreferentzia-data adieraziko da, hasiko den ziklorako interesdunek hautatutako destinoak kontuan izate aldera. Eskabide hauek baino ez dira kontuan hartuko: ziklo jakin batean, bertan eskainitako destinoetako bat biltzen dutenak, adierazitako erreferentzia-datan. Eskainitako destinoetako bat aukeratu dela egiaztatu ondoren, baldintza hori betetzen duten eskabideak egin dituzten interesdunek euren eskabidea indarreko zikloan sartu dela ikusiko dute. Gehiago(+) Gutxiago(-)\n2.13- Aldatu al daiteke destinoen hautaketa ziklo bateko destinoen eskaintzaren ebazpena argitaratu ondoren?\nBai, ziklo jakin bateko destinoen eskaintzaren ebazpenean zehaztu egingo da dagokion zikloan hautatutako destinoak kontuan hartzeko erreferentzia gisa zer data hartuko den kontuan. Aldaketa hori Hautaketa eta Horniketa webgunean egingo da, www.osakidetza.euskadi.eu helbideko lekualdatze-lehiaketa ireki eta iraunkorraren atalean. Ziklo jakin bateko destinoen eskaintzaren ebazpenean zehaztutako erreferentzia-dataren ondoren destino-hautaketan izandako aldaketak hurrengo zikloetarako kontuan hartuko dira, baina ez ziklo jakinerako. Gehiago(+) Gutxiago(-)\n2.14- Posible al da lekualdatze-lehiaketa ireki eta iraunkorreko parte-hartzean atzera egitea?\nBai, posible da lekualdatze-lehiaketa ireki eta iraunkorraren prozesu orokorrean parte hartzeko eskabidean edozein unetan atzera egitea, Hautaketa eta Horniketa webgunearen bidez, www.osakidetza.euskadi.eus helbideko lekualdatze-lehiaketa ireki eta iraunkorraren atalean. Atzera egitearen efektuak desberdinak dira atzera-egitea aurkezten den unearen arabera, eta zerikusia du destinoak esleitzeko behin-behineko ebazpena argitaratzen den datarekin. Gehiago(+) Gutxiago(-)\n2.15- Zer efektu ditu ziklo jakin bateko destinoen behin-behineko ebazpenaren aurkako erreklamazioak aurkezteko azken eguna baino lehen atzera egiteak?\n-\tDestinoen eskaintza eta esleipenerako indarrean den ziklo jakinerako eskabidea baliogabetu egingo da. -\tLekualdatze-lehiaketa ireki eta iraunkorraren prozesu orokorreko eskabidea baliogabetu egingo da. -\tProzesu orokorraren beste eskabide bat aurkeztu beharko da hurrengo zikloetan parte hartzeko. -\tIndarreko ziklo jakinean behin-behinean esleituriko destinoa baliogabetu egingo da, hala badagokio. Gehiago(+) Gutxiago(-)\n2.16- Zer efektu ditu ziklo jakin bateko destinoen behin-behineko ebazpenaren aurkako erreklamazioak aurkezteko azken eguna baino geroago atzera egiteak?\n-\tZiklo jakinaren eskabideari eutsiko zaio. -\tBehin-behinean esleituriko destinoari eutsiko zaio, erreklamazioen ondoriozko aldaketak alde batera utzi gabe. -\tEskabideak hautatutako eta zikloan eskainitako destinoetako batean behin betiko esleitzeko aukerak irekita jarraituko du, baldin eta behin-behinean destino hori esleitu zitzaion lehiakideak bere eskubideari uko egiten badio. -\tLekualdatze-lehiaketa ireki eta iraunkorraren prozesu orokorreko eskabidea baliogabetu egingo da. -\tProzesu orokorraren beste eskabide bat aurkeztu beharko da hurrengo zikloetan parte hartzeko. Gehiago(+) Gutxiago(-)\n2.17- Posible al da lekualdatze-lehiaketa ireki eta iraunkorreko parte-hartzean partzialki atzera egitea?\nEz dago eskatutako destinoan/destinoetan partzialki atzera egiterik; atzera-egitea erabatekoa da. Parte hartzeko beste eskabide bat aurkez daiteke, edo, bestela, indarrean dagoena aldatu. Gehiago(+) Gutxiago(-)\n2.18- Behin-behineko esleipendun batek atzera-egitea aurkezten duenean, eraginik izan al dezake horrek beste parte-hartzaile batzuengan?\nBehin-behineko esleipendunak destino batean atzera egiten badu, zikloan jarraitzen duten pertsonak destino horren behin betiko esleipendunak izan daitezke, ez baitute atzera egin eta gainerako baldintzak betetzen jarraitzen baitute. Gehiago(+) Gutxiago(-)\n2.19- Eskabide baldintzatuen kasuan, pertsona batek horretan atzera egiteak eraginik al du beste pertsona baten eskabidean?\nEz, eskabide baldintzatua egin duen lehiakide batek atzera egiteak ez du esan nahi beste lehiakideak ere atzera egiten duenik. Gehiago(+) Gutxiago(-)\n2.20- Posible al da lekualdatze-lehiaketa ireki eta iraunkorreko parte-hartzearen «zikloari» uko egitea?\nBai, posible da zikloari uko egitea, baina indarreko ziklo jakinaren destinoen behin-behineko esleipenaren ebazpena argitaratu baino hamar egun lehenago arte bakarrik, Hautaketa eta Horniketa webgunearen bidez, www.osakidetza.euskadi.eus helbideko lekualdatze-lehiaketa ireki eta iraunkorraren atalean. Gehiago(+) Gutxiago(-)\n2.21-Nolako efektuak izan ditzake ziklo bati uko egiteak indarreko ziklo zehatzaren destinoen behin-behineko esleipenaren ebazpena argitaratu baino 10 egun lehenago arte aurkezten bada uko-egite hori?\n-\tDestinoen eskaintza eta esleipenerako indarrean den ziklo jakinerako eskabidea baliogabetu egingo da. -\tIndarrean jarraituko du lekualdatze-lehiaketa ireki eta iraunkorrean parte hartzeko prozesu orokorrerako eskabideak; horrenbestez, hautatutako destinoetako bat eskaintzen duten destinoak eskaintzeko eta esleitzeko hurrengo zikloetan parte hartu ahalko da. Uko-egitea aurkeztu ahal izateko, indarreko ziklo jakinaren destinoen behin-behineko esleipenaren ebazpena noiz argitaratuko den emango du jakitera Osakidetzak gutxienez hamabost egun balioduneko aurrerapenarekin, Hautaketa eta Horniketa webgunearen bidez, www.osakidetza.euskadi.eus helbideko lekualdatze-lehiaketa ireki eta iraunkorraren atalean. Gehiago(+) Gutxiago(-)\n2.22- Posible al da lekualdatze-lehiaketa ireki eta iraunkorreko parte-hartzeari partzialki uko egitea?\nEz, ez dago eskatutako destinoari/destinoei partzialki uko egiterik; uko-egitea erabatekoa da. Gehiago(+) Gutxiago(-)\n2.23- Eskabide baldintzatuen kasuan, pertsona batek horri uko egiteak eraginik al du beste pertsona baten eskabidean?\nEz, eskabide baldintzatua egin duen lehiakide batek uko egiteak ez du esan nahi beste lehiakideak ere uko egiten dionik. Gehiago(+) Gutxiago(-)\n2.24- Posible al da destinoak esleitzeko behin betiko ebazpenean esleitutako destinoari uko egitea?\nEz. Behin betiko esleitutako destinoei ezin zaie uko egin, salbu eta uko-egite horren arrazoia zera bada, edozein administrazio publiko edo osasun-zerbitzuk deitutako borondatezko mugikortasunerako beste prozedura baten behin betiko ebazpenaren arabera lortzea destinoa, Osasun-zerbitzuetako Estatutupeko Langileen Esparru-estatutuari buruzko abenduaren 16ko 55/2003 Legearen 37.4 artikuluari jarraikiz, edo izendapen askeko lanpostu batengatik. Gehiago(+) Gutxiago(-)\n2.25- Posible al da behin betiko esleitutako destinoei uko egitea baldin eta aldez aurretik ez baziren behin-behinean esleitu?\nEz. Behin betiko esleitutako destinoei ezin zaie uko egin, behin betiko esleipenduna destino horren behin-behineko esleipenduna izan ez denean ere ez. Halere, badago salbuespen bat: uko-egite horren arrazoia zera bada, edozein administrazio publiko edo osasun-zerbitzuk deitutako borondatezko behin betiko mugikortasunerako beste prozedura baten ebazpenaren arabera lortzea destinoa, Osasun-zerbitzuetako Estatutupeko Langileen Esparru-estatutuari buruzko abenduaren 16ko 55/2003 Legearen 37.4 artikuluari jarraikiz, edo izendapen askeko lanpostu batengatik. Uko egiteko eta atzera egiteko epea –2019ko azaroaren 27ko Erabakiaren arabera, destinoen behin-behineko esleipenarena zerrenda argitaratzeko datarekin lotua– lehiakide guztiei aplikatzekoa da, alde batera utzita behin-behineko zerrenda horretan destinoren bat esleitzen zaien edo ez. Gehiago(+) Gutxiago(-)\n2.26- Zer gertatzen da lekualdatze-lehiaketa ireki eta iraunkorreko prozesu orokorreko eskabidearekin ziklo jakin baten ebazpenaren ondoren?\nBi egoera bereizi behar dira: a)\tZiklo jakin baten behin betiko esleipenerako ebazpenak destino bat esleitzen badio dagokion pertsonari, hark hautaturiko lehenengo aukera ez bada ere: -\tHalako kasuan, parte hartzeko prozesu orokorrerako aurkeztutako eskabidean automatikoki baja ematea eragingo du. -\tProzesu orokorrerako beste eskabide bat aurkeztu beharko du, kategoria/postu funtzional bereko geroagoko esleipen-zikloren batean parte hartu ahal izateko. -\tLortutako destinoan urtebete eman beharko du, behin betiko esleipenaren ebazpenaren datatik zenbatzen hasita, lekualdaketa-lehiaketako beste prozesu batean parte hartu ahal izateko. Epemuga ez da aplikatuko kasu honetan: epemuga horretara iritsi baino lehen, interesdunak lorturiko lanposturako atxikipena galdu izana, dela lanpostua ezabatu delako, dela langilea lanpostu horretatik kendu delako, ustekabez gertatutako kausaren bat dela eta. b)\tZiklo jakin baten behin betiko esleipenerako ebazpenak ez dionean destino bat esleitzen: -\tProzesu orokorrerako eskabideak indarrean jarraituko du hurrengo esleipen-zikloetarako, gauzatutako azken plaza-hautaketarekin, kontuan izanik parte-hartzaileak hautaketa aldatzeko aukera duela eta horretan atzera ere egin dezakeela. Gehiago(+) Gutxiago(-)\n2.27- Zenbat atal ditu lekualdatze-lehiaketa ireki eta iraunkorrean parte hartzeko eskabideak?\nLekualdatze-lehiaketa ireki eta iraunkorrean parte hartzeko eskabideak hiru atal ditu: 1.\tDatu pertsonalak, jakinarazpen-datuak eta administrazio-egoerari buruzko datuak egiaztatzeko eta erregistratzeko atal bat. 2.\tDestinoak hautatzeko atal bat. 3.\tMerezimenduak egiaztatzeko eta erregistratzeko atal bat. Gehiago(+) Gutxiago(-)\n2.28- Eskatzailea jardunean dagoen Osakidetzako langilea da. Zer egin behar du datu pertsonalak, jakinarazpenekoak eta administrazio-egoerari buruzkoak betetzeko?\nEskatzailea Osakidetzan lanean ari bada eskabideko kategoria/lanpostu funtzionalean edo baliokidean, datu pertsonalen atalean, Osakidetza-Euskal osasun zerbitzuaren informazio-sistemetan dagoen informazioa erakutsiko zaio. Datu horiek aldatu nahi baditu, dagokion zerbitzu-erakundeko Langileen Zuzendaritzaren edo Osakidetzako Giza Baliabideen Zuzendaritzaren bidez aldatu beharko ditu. Jakinarazpen-datuen atalean, Osakidetza Euskal Osasun Zerbitzuaren informazio-sistemetan jasota dagoen informazioa ikusi ahalko du. Prozesu osoan aldatu ahalko ditu datu horiek; nolanahi ere, dagokion ziklo jakinerako, destinoen eskaintza eta esleipenerako ziklo jakin baterako deialdi-ebazpenean bildutako epearen azken eguneko datuak hartuko dira kontuan. Administrazio-egoerari buruzko atalean, Osakidetzaren informazio-sistemetan jasota dagoen informazioa –zerbitzu-erakundeari, administrazio-egoerari eta lan-harremanari buruzkoa– ikusi ahalko du. Interesdunari iruditzen bazaio erakutsitako datuek ez dutela behar bezala islatzen parte hartzeko betebeharrak betetzen dituela eta/edo zer administrazio-egoeratatik hartzen duen parte, edo horiek ez baditu zuzentzat jotzen, izena emateko formularioa bete beharko du eta Osakidetza Euskal Osasun Zerbitzuko Giza Baliabideen Zuzendaritzara igorri beharko ditu dagozkion alegazioak, justifikazio-dokumentazioarekin batera, edozein unetan, eta, edonola ere, eskabideak aurkezteko eta/edo aldatzeko epea –eskabidea eta dokumentazioa baliozkotu nahi dituen destinoen eskaintza eta esleipenerako ziklo jakin baterako deialdi-ebazpenean bildua– amaitu baino lehen. Gehiago(+) Gutxiago(-)\n2.29- Eskatzailea ez da Osakidetzako langilea edo az dago jardunean. Zer egin behar du datu pertsonalak, jakinarazpenekoak eta administrazio-egoerari buruzkoak betetzeko?\nEskatzailea ez bada Osakidetzako langilea edo ez badago lanean eskabideko kategoria/lanpostu funtzionalean edo baliokidean, datu pertsonalen atalean, Osakidetza-Euskal osasun zerbitzuaren informazio-sistemetan dagoen informazioa erakutsiko zaio. Interesdunak eskatutako datuak bete egin beharko ditu ez badaude jasota edo okertzat jotzen baditu. Jakinarazpen-datuen atalean, Osakidetza Euskal Osasun Zerbitzuaren informazio-sistemetan jasota dagoen informazioa ikusi ahalko du. Interesdunak eskatutako datuak bete beharko ditu, ikusten badu ez daudela jasota edo okertzat jotzen baditu, eta, gainera, prozesu osoan aldatu ahalko ditu; nolanahi ere, dagokion ziklo jakinerako, destinoen eskaintza eta esleipenerako ziklo jakin baterako deialdi-ebazpenean bildutako epearen azken eguneko datuak hartuko dira kontuan. Administrazio-egoerari buruzko atalean, Osakidetzaren informazio-sistemetan jasota dagoen informazioa –parte hartzeko eskabidea egin duen kategoriako/postu funtzionaleko edo baliokideko langile finkoaren izaerari buruzkoa– ikusi ahalko du. Interesdunak eskabidearen formularioan eskatutako datuak bete beharko ditu, ez badaude jasota edo okertzat jotzen baditu. Gehiago(+) Gutxiago(-)\n2.30- Zer dokumentazio igorri beharko dio interesdunak Osakidetzako Giza Baliabideen Zuzendaritzari parte hartzeko betebeharrak betetzen dituela egiaztatzeko?\nEskabidean erakusten diren Osakidetzako informazio-sistemetan jasota ez badaude, hauek bidali beharko dira: a) Lehiaketan parte hartzen duen kategoriako estatutupeko langile finkoaren izendapenaren kopia konpultsatua. b) Lortutako azken behin betiko destinoa hartzeko eginbidearen kopia konpultsatua edo, hala badagokio, lanpostuan behin-behinean berriz sartzeko ebazpena. d) Behin betiko betetako oinarrizko azken plaza hartzeko eginbidea biltzen duen dokumentuaren fotokopia konpultsatua, eta, hala badagokio, postua gordetzeko eskubidea sortzen duen dokumentuaren fotokopia konpultsatua, interesduna beste osasun-zerbitzu batean zerbitzuak emateko eta zerbitzu aktiboko egoeran edo plaza gordetzea dakarren bestelako egoeraren batean egoteko kasurako. e) Eszedentziaren emakida-ebazpenaren fotokopia konpultsatua eta dokumentazioa baliozkotu nahi duen esleipen-ziklo zehatzera deitzen duen ebazpenean adierazitako epean interesduna egoera horretan dagoelako ziurtagiria, beste osasun-zerbitzu batek interesduna eszedentzian edo zerbitzu aktiboaz bestelako egoeraren batean dagoela aitortu duen kasurako. f) Ezein administrazio publikoren zerbitzutik kendu ez izanaren eta funtzio publikoetan aritzeko ezgaituta ez egotearen aitorpena. g) Behin-behineko atxikipeneko eta dagokion plaza hartzeko akordioaren fotokopia konpultsatua, interesduna beste osasun-zerbitzu batean atxikipenean eta behin-behinean berriz sartzeko egoeran badago.\th) Ezarritako zigor edo zehapenaren betearazpenari buruz agintaritza judizial edo administratiboak emandako lekukotza, diziplina-zehapeneko administrazio-bidean kondena- edo etete-epai irmo baten ondorioz interesduna etete-egoeran dagoen kasuan. Gehiago(+) Gutxiago(-)\n2.31- Noiz aurkeztu behar du interesdunak partaidetza-betebeharrak betetzen dituela ziurtatzeko dokumentazioa?\nDokumentazio hori edozein unetan aurkez daiteke, eta, nolanahi ere, alegazioak eta dokumentazioa baliozkotu nahi dituen esleipenerako ziklo jakin baterako deitzen duen ebazpenean adierazitako epea baino lehen. Ez dira aurkeztu beharko jada aurkeztutako dokumentu edo ziurtagiriak, baldin eta horien edukia ez bada eguneratu behar. Beste osasun-zerbitzu batzuetatik datorren profesionalaren erantzukizuna da Osakidetzako Giza Baliabideen Zuzendaritzari jakinaraztea izena emateko formularioan bildutako administrazio-egoeran gertatutako edozein aldaketa, gertatu bezain laster. Gehiago(+) Gutxiago(-)\n2.32- Zer destino aukeratu daitezke eskabidean?\nInteresdunak bere kategoria/postu funtzionalari dagozkion destino potentzialak hauta ditzake, alde batera utzita destinoa hutsik ote dagoen, eskabidea aurkezteko unean. Destinoak honako hauen arabera sailkaturiko kategoria/postu funtzionalen oinarrizko postuek osatzen dituzte: zerbitzu-erakundea, arloa/azpiarloa, lan-zentroa, udalerria, 1. motako unitatea/2. motako unitatea, lanaldi-erregimena, hizkuntza-eskakizuna/data (igarota edo datarik gabea edo etorkizuneko data) eta profil espezifikoa. (*) (*destinoen arloaren, lanaldiaren eta hizkuntza-eskakizunaren kontzeptu xehatuak 5.1, 5.2 eta 5.3 galderetan garatuta daude) Osakidetzako Giza Baliabideen Zuzendaritzak, ziklo bakoitzeko destino zehatzak eskaintzeko emandako ebazpenaren bidez, aukeratutako destinoak kontuan hartzeko erreferentzia gisa zer data finkatu den jakinaraziko du. Interesdunak edozein unetan aldatu ahalko ditu aukeratutako destinoak. Gehiago(+) Gutxiago(-)\n2.33- Nola egiaztatzen dira merezimenduak?\nParte-hartzailearen erantzukizuna da baremaziorako merezimenduak egiaztatzea eta erregistratzea. Osakidetza Euskal Osasun Zerbitzutik kanpo emandako zerbitzuak jatorrizko ziurtagiriaren edo notarioak emandako benetako fotokopiaren bidez egiaztatu beharko dira. Prestakuntzari buruzko merezimenduak aplikazio informatikoan erregistratu beharko dira, baliozkotu ondoren, merezimendu gisa kontuan har daitezen. Osakidetzako langileek merezimendu horien baliozkotzea gauzatuko dute zerbitzua ematen ari diren zerbitzu-erakundearen baliozkotze-unitateetan, horretarako ezarritako eta oro har aplikatu beharreko irizpideei jarraikiz. Beste osasun-zerbitzu batzuetatik datozen lehiakideen merezimenduak Osakidetza Euskal Osasun Zerbitzuko Giza Baliabideen Zuzendaritzan baliozkotuko dira, eta baliozkotze horretarako, interesdunak prestakuntza-merezimenduen fotokopia konpultsatua aurkeztu beharko du eskabidearekin batera, edozein unetan, eta, edonola ere, eskabideak aurkezteko eta/edo aldatzeko epea –dokumentazioa baliozkotu nahi duen destinoen esleipenerako ziklo jakin baterako deialdia egiten duen ebazpenean bildua– amaitu baino lehen. Lehiakidea ez badago ados merezimenduren batekin baina aplikazio informatikoak ez badio uzten merezimendu hori aldatzen, Osakidetzako Giza Baliabideen Zuzendaritzan alegazioak eta dokumentazioa aurkeztu ahalko ditu edozein unetan, eta, edonola ere, eskabideak aurkezteko eta/edo aldatzeko epea –alegazioak eta dokumentazioa baliozkotu nahi dituen esleipenerako ziklo jakin baterako deialdia egiten duen ebazpenean bildua– amaitu baino lehen. Gehiago(+) Gutxiago(-)\n2.34- Zertan datza familiako bizikidetzak baldintzatutako eskabidea?\nBi lehiakidek –dela bi ezkontidek dela izatezko bikote batek– haien eskabidea herri berean destinoa lortzearen egoerara baldintzatu ahalko dute, familiako bizikidetzagatik. Hala, baremoa aplikatzearen ondorioz bi lehiakideei destinoa udalerri berean tokatzen ez bazaie, bietako ezein ez da izango destinoaren esleipendun. Eskabide baldintzatuak indarrean jarraituko du hurrengo esleipen-zikloetarako, harik eta hori aldatu arte, horretan atzera egiten den edo hari uko egin arte. Eskaera horri heldu nahi dioten interesdunek eskabidean jaso beharko dute eta, halaber, ezkontza-ziurtagiriaren edo izatezko bikotearen izaera ziurtatzeko egiaztagiriaren kopia konpultsatua ere aurkeztu beharko dute eskabidearen batera. Gehiago(+) Gutxiago(-)\n3.- MEREZIMENDUAK Gehiago(+) Gutxiago(-)\n3.1- Zer datatan baloratzen dira merezimenduak?\nSei hileko esleipen-ziklo bakoitzeko merezimenduak apirilaren 15era arte eta urriaren 15era arte aintzat hartuko dira. Ezarpen-zikloari dagokionez, ezarpen-zikloaren destino-eskaintza argitaratzen duen ebazpenean adieraziko da data hori. Gehiago(+) Gutxiago(-)\n3.2- Zer merezimendu hartzen dira kontuan lekualdatze-lehiaketa ireki eta iraunkorrean?\nKategoria/postu funtzional berberari dagokion azken lekualdatze-lehiaketari aplikaturiko baremoari jarraikiz egingo da merezimenduen balorazioa. Esleipen-ziklo jakin baterako, destinoen eskaintza eta esleipenerako ziklo jakin horretara deitzen duen Osakidetzako Giza Baliabideen Zuzendaritzaren ebazpenean ezarritako epea amaitu baino lehen ziurtatuta geratzen diren merezimenduak –ziklo horretarako baliozkotu nahi direnak– baino ez dira hartuko kontuan. Merezimenduak dagokion datara –hots, Osakidetza Euskal Osasun Zerbitzuko Giza Baliabideen Zuzendaritzak destinoen eskaintza eta esleipenerako deitzen duen ziklo zehatz baterako ebazpenean ezarritako erreferentzia-datara– eguneratzea interesdunaren erantzukizuna izango da. Eguneratze hori ziurtagiri berriak edo fotokopia konpultsatuak aurkeztuta egingo da, balora daitezen, aplikazio informatikoan erregistratu eta baliozkotu ondoren. Eguneratze hori egiten ez bada, egiaztatuta eta baliozkotuta dauden merezimenduak baino ez dira hartuko kontuan. Gehiago(+) Gutxiago(-)\n3.3- Zer gertatzen da datu faltsuak ematen badira?\nEdozein betekizun edo merezimendu dokumentu bidez egiaztatzeko prozesuan faltsukeria eginez gero, edo prozeduran lege-iruzurrean parte hartuz gero, eraginpeko pertsona lehiaketatik kanpo geratuko da, deialdia egin duen organoaren ebazpen arrazoitua jaso ondoren, eta bidezkoak diren bestelako erantzukizunak ere izan ditzakeela alde batera utzi gabe. Gehiago(+) Gutxiago(-)\n4.-GARAPENA Gehiago(+) Gutxiago(-)\n4.1- Zenbateko aldizkakotasuna du lehiaketak?\nLekualdatze-lehiaketa ireki eta iraunkorrak deialdi bakarra izango du kategoria/postu funtzional bakoitzeko, eta Euskal Herriko Agintaritzaren Aldizkarian argitaratuko da. Deialdi honek indarrean jarraituko du denboran, eta sei hilean behin egingo da destinoen eskaintza eta esleipena, lehen ezarpen-deialdia hasten denetik aurrera. Gehiago(+) Gutxiago(-)\n4.2- Nola garatzen da destinoen eskaintza eta esleipenerako ziklo jakin bakoitza?\nZiklo jakin bakoitza 4.2.1, 4.2.2 eta 4.2.3 ataletan deskribaturiko izapideek osatzen dute. Gehiago(+) Gutxiago(-)\n4.2.1- BETEKIZUNAK BETETZEA.-\nZiklo bakoitzean, dagokion ziklo jakinean eskainitako destinoetako bat gutxienez aukeratu duten interesdunek betekizunak betetzen dituztela egiaztatuko du Osakidetza-Euskal Osasun Zerbitzuko Giza Baliabideen Zuzendaritzak, eta onartutako eskabideak epaimahai kalifikatzaileari helaraziko dizkio, lehiaketako merezimenduak balora ditzan. Epaimahaiak kategoria/postu funtzional bakoitzaren destino-esleipenaren behin-behineko zerrenda onartuko du, eta Osakidetza-Euskal Osasun Zerbitzuko Giza Baliabideen Zuzendaritzari helaraziko dio, eta azken horrek Osakidetza-Euskal Osasun Zerbitzuaren webgunean argitaratu dadin aginduko du. Gehiago(+) Gutxiago(-)\n4.2.2- BEHIN-BEHINEKO ESLEIPENA.-\nDestinoen behin-behineko esleipenaren ebazpen honek hiru eranskin izango ditu: a) I. eranskinean, onartutako langileen zerrenda agertuko da, lortutako guztizko puntuazioaren hurrenkeran. b) II. eranskina lehiaketatik baztertuak izan diren langileen zerrenda izango da, baztertzeko arrazoia adierazita. c) III. eranskinean, dagokion zikloan eskainitako dagokion postu funtzional/kategoriaren destinoak lortu dituzten langile esleipendunen behin-behineko zerrenda agertuko da, lortutako puntuazioaren araberako hurrenkeran. Parte-hartzaileek ebazpen horren aurka erreklamazioa aurkez dezakete Osakidetzako Giza Baliabideen Zuzendaritzan hamar egun balioduneko epean, Osakidetzaren webgunean argitaratu eta hurrengo egunetik kontatzen hasita. Epearen barruan eta behar bezala aurkeztutako erreklamazioak destinoen behin betiko esleipenaren ebazpenaren bidez onartu edo baztertuko dira. Gehiago(+) Gutxiago(-)\n4.2.3- BEHIN BETIKO ESLEIPENA.-\nEpaimahaiak lanpostu funtzional bakoitzaren destino-esleipenaren behin betiko zerrenda onartu du, eta Osakidetzako Zuzendaritza Nagusiari igorriko dio, eta azken horrek EHAAn argitara dadila aginduko du. Destinoen behin-behineko esleipenaren ebazpen honek hiru eranskin izango ditu: a) I. eranskinean, onartutako langileen behin betiko zerrenda agertuko da, lortutako guztizko puntuazioaren hurrenkeran. b) II. eranskina lehiaketatik baztertuak izan diren langileen zerrenda izango da, baztertzeko arrazoiak adierazita. c) III. eranskinean, dagokion zikloan eskainitako dagokion postu funtzional/kategoriaren destinoak lortu dituzten langile esleipendunen behin betiko zerrenda agertuko da, lortutako puntuazioaren araberako hurrenkeran. Gehiago(+) Gutxiago(-)\n4.3- Behin betiko ebazpenaren bidez eslei al daiteke behin-behineko ebazpenaren bidez esleitutako destinoaz bestelako bat?\nBai, esleitutako destinoa hainbat arrazoirengatik alda daiteke. Besteak beste, arrazoi hauengatik: •\tBehin-behineko ebazpenean aitortutako onarpenari eta puntuazioei buruzko erreklamazioak baiesteagatik, baldin eta horren ondorioz, onartutakoen ordena aldatzen bada. •\tBehin-behineko ebazpena argitaratu eta hurrengo hamar egunetan aurkez daitezkeen onartuen eta/edo esleipendunen atzera-egiteagatik. Gehiago(+) Gutxiago(-)\n4.4- Zer epe du destino baten esleipendunak bere kargua uzteko?\nDestinoa lortzen duten lehiatzaileek betetzen ari diren destinoa utzi beharko dute, destinoen behin betiko esleipenaren ebazpena Euskal Herriko Agintaritzaren Aldizkarian argitaratu eta hurrengo hiru egun balioduneko epearen barruan. Gehiago(+) Gutxiago(-)\n4.5- Zer epe dago esleitutako destinoaz jabetzeko?\nOro har destinoan hastea dakarren lanpostuaz jabetzeko epe hauek daude: -\tLanpostua utzi eta hurrengo hiru eguneko epearen barnean, baldin eta plazak udalerri berean badaude. -\tBost eguneko epean, Euskal Autonomia Erkidegoko udalerri ezberdinak badira. -\tHilabeteko epea, osasun-zerbitzuz aldatzea badakar berekin. Langileak, esleitutako destinoaren bidez zerbitzu aktibora itzultzen bada, hilabeteko epea izango du lanpostuaz jabetzeko, destinoen behin betiko esleipenaren ebazpena Euskal Herriko Agintaritzaren Aldizkarian argitaratu eta hurrengo egunetik kontatzen hasita. Lanpostuaz jabetzean, esleipendunak Osakidetzako destino bat zerbitzu-eginkizunetan, aldi baterako barne-sustapenean edo behin-behineko atxikipenean betetzen ari badira, arestian aurreikusten den epea izango dute lanpostuaz jabetzeko. Hala ere, hori zenbatzeko, okupatzen duten destinoa ere kontuan hartu beharko da, azken horren esleipendun ez badira behintzat. Horrela izanez gero, behin-behineko atxikipenaren kasuetan, destinoen esleipenaren behin betiko ebazpena EHAAn argitaratu eta hurrengo egunean hartuko dute lanpostua, eta zerbitzu-eginkizunen eta aldi baterako barne-sustapenaren kasuetan, kargu-uztea egin eta hurrengo egunean. Gehiago(+) Gutxiago(-)\n4.6- Esleitutako destinoaz jabetzeko epean esleipendunak egoera hauetan badaude:\nGaixotasunagatik, haurdunaldiko arriskuagatik edo edoskitzeagatik lizentzia-egoeran egonez gero edo amatasun- edo aitatasun-baimenean egonez gero, ohiko epeetan utzi beharko da uneko lanpostua eta esleitutako destinoa jabetzan hartu, baina horrek ez du ekarriko kasuan kasuko lizentzia edo baimena amaitzerik. Gehiago(+) Gutxiago(-)\n4.7- Zer gertatzen da esleitutako destinoaz jabetzeko epean esleipendunek baimen edo lizentziak badituzte emanda?\nHalako kasuetan, postuaz jabetzeko epeen zenbaketa, interesdunei eman zaizkien baimen, lizentzia edo oporrak amaitzean hasiko da, horrelakorik dagoenean, baldin eta aldez aurretik horretarako eskabidea egiten bada. Gehiago(+) Gutxiago(-)\n4.8- Zer gertatzen da ez bada esleitutako destinoaz jabetzen?\nOsakidetza-Euskal Osasun Zerbitzuko langile bat ez bada sartzen lekualdatze-lehiaketan lortutako destinora ezarritako epearen barruan edo, hala badagokio, emandako luzapenaren barruan, ulertuko da langile batek interes partikularragatiko borondatezko eszedentzia eskatu duela, betiere horretarako legez ezarritako baldintzak betetzen baditu. Egoera horretan dagoela deklaratuko du Osakidetza-Euskal Osasun Zerbitzuko Giza Baliabideen Zuzendaritzak. Dena dela, behar bezala justifikatutako arrazoiak daudenean, eta betiere interesdunari aurretik entzunda, Osakidetza-Euskal Osasun Zerbitzuko Giza Baliabideen Zuzendaritzak egoera hori efekturik gabe utz dezake. Kasu horretan, interesdunak destino berrian hasi beharko du bere garaian horretarako traba izan ziren arrazoiak desagertu bezain laster. Deitutako lekualdatze-lehiaketan parte hartu duten eta ezarritako epean edo, hala badagokio, emandako luzapenaren barruan lortutako destinoan sartzen ez diren beste osasun-zerbitzu bateko estatutupeko langileen kasuan, berriz, Osakidetzako Giza Baliabideen Zuzendaritzak gorabehera horren berri emango dio lehiakidearen jatorrizko osasun-zerbitzuari, Osasun-zerbitzuetako Estatutupeko Langileen Esparru-estatutuari buruzko abenduaren 16ko 55/2003 Legearen 37.5 artikuluan aurreikusitakoari jarraikiz. Gehiago(+) Gutxiago(-)\n5.- TERMINOEN GLOSARIOA\n5.- TERMINOEN GLOSARIOA Gehiago(+) Gutxiago(-)\n5.1- Zer arlo existitzen dira?\n•\tOspitale-arloko destinoak •\tLehen Mailako Arretako destinoak •\tOsasun Mentaleko Sarea •\tLarrialdiak •\tTransfusioen Zentroa •\tKorporazio-entitatea Gehiago(+) Gutxiago(-)\nDestino bakoitza bere hizkuntza-eskakizunarekin identifikatuko da, eta derrigortasun-datari (igarota edo ez) buruzko informazioa emango da. Gehiago(+) Gutxiago(-)\n5.2.1- Zer esan nahi du derrigortasun-data igarota egoteak?\nData hori jada pasatu dela. Gehiago(+) Gutxiago(-)\n5.2.2- Zer eragiten du derrigortasun-data igarota egoteak?\nHizkuntza-eskakizuna destinorako sarbidea izateko betekizun bihurtzen da. Gehiago(+) Gutxiago(-)\nDestino bakoitzak lanaldi-erregimenari buruzko informazioa du eta, horrenbestez, eskatzaileak bere kategoriari dagozkion destinoak hauta ditzake, interesatzen zaion lanaldiaren arabera. Gehiago(+) Gutxiago(-)\n5.3.1- Zer jotzen da goizeko lanalditzat, agenda irekiarekin?\nAstean 3 edo 4 goiz eta 1 edo 2 arratsalde dituen lanaldia. Gehiago(+) Gutxiago(-)\n5.3.2- Zer jotzen da goizeko lanaldi lerrakor finkotzat?\nLanaldi finkoa, arruntaz bestelakoa, bere ordutegian, ordu gehienak 08:00etatik 15:00etarako tartean barne hartzen dituena (goizekotzat jotzen da). Gehiago(+) Gutxiago(-)\n5.3.3- Zer jotzen da ordutegi desberdinetako goizeko lanaldi lerrakortzat?\nOrdutegi desberdinak dituen lanaldia, bere ordutegian, ordu gehienak 08:00etatik 15:00etarako tartean barne hartzen dituena (goizekotzat jotzen da). Gehiago(+) Gutxiago(-)\n5.3.4- Zer jotzen da arratsaldeko lanalditzat, agenda irekiarekin?\nAstean 3 edo 4 arratsalde eta 1 edo 2 goiz dituen lanaldia. Gehiago(+) Gutxiago(-)\n5.3.5- Zer jotzen da arratsaldeko lanaldi lerrakor finkotzat?\nLanaldi finkoa, arruntaz bestelakoa, bere ordutegian, ordu gehienak 13:00etatik 20:00etarako tartean eta 15:00etatik 22:00etarako tartean barne hartzen dituena (arratsaldekotzat jotzen da). Gehiago(+) Gutxiago(-)\n5.3.6- Zer jotzen da ordutegi desberdinetako arratsaldeko lanaldi lerrakortzat?\nOrdutegi desberdinak dituen lanaldia, bere ordutegian, ordu gehienak 13:00etatik 20:00etarako tartean eta 15:00etatik 22:00etarako tartean barne hartzen dituena (arratsaldekotzat jotzen da). Gehiago(+) Gutxiago(-)\n5.3.7- Zer jotzen da gaueko lanaldi finko lerrakortzat?\nLanaldi finkoa, arruntaz bestelakoa, bere ordutegian, ordu gehienak 22:00etatik 08:00etarako tartean barne hartzen dituena (gauekotzat jotzen da). Gehiago(+) Gutxiago(-)\n5.3.8- Zer jotzen da ordutegi desberdinetako gaueko lanaldi lerrakortzat?\nOrdutegi desberdinak dituen lanaldia, bere ordutegian, ordu gehienak 22:00etatik 08:00etarako tartean barne hartzen dituena (goizekotzat jotzen da). Gehiago(+) Gutxiago(-)\n5.3.9- Zer jotzen da 2 txandako lanalditzat?\n2 txanda hartzen dituen lanaldia; goizekoa, arratsaldekoa edo gauekoa izan daiteke. Gehiago(+) Gutxiago(-)\n5.3.10- Zer jotzen da asteburu eta/edo lanegunak dituen 2 txandako (G/A) lanalditzat?\nGoizeko eta arratsaldeko txandak dituen lanaldia, asteburuak eta/edo jaiegunak barne hartuta. Gehiago(+) Gutxiago(-)\n5.3.11- Zer jotzen da bestelako 2 txandako lanalditzat?\nBestelako txanda-konbinazioak dituen lanaldia. Gehiago(+) Gutxiago(-)\n5.3.12- Zer jotzen da 3 txandako lanalditzat?\n3 txandak –goizekoa, arratsaldekoa eta gauekoa– barne hartzen dituen lanaldia. Gehiago(+) Gutxiago(-)\n5.3.13- Zer jotzen da lanaldi zatitutzat?\nLanaldiaren barruan eten bat (motzagoa edo luzeagoa) duen lanaldia. Arrunta goizez: 08:00/09:00etatik 13:00/14:00etara Arrunta arratsaldez: 14:00/15:00etatik 17:00/18:00etara Bestelakoak: lanaldi arruntaz bestelako ordutegi zatitua duen lanaldia. Gehiago(+) Gutxiago(-)\n5.3.14- Zer jotzen da bestelako lanalditzat?\nEAGren alorrean barne hartutako edozein ordutegi. 12 orduko edo gehiagoko lanaldia. Gehiago(+) Gutxiago(-)


XXXVII ZARAUZKO ARGAZKI RALLYA. – Zarauzko Argazkizale Elkartea\nXXXVII ZARAUZKO ARGAZKI RALLYA.\n2018-03-20 Zarauzko Argazkizale Elkartea Iruzkina idatzi\nANTOLATZAILEA: Zarauzko Argazkizale Elkartea\nEGUNA: 2018ko apirilaren 29an\nAUKERAKETA: Partaide bakoitzak gai bakoitzari buruz argazki bana aukeratuko du eta e-mail bidez 2018/05/06 baino lehenago rallyzarautz2018@gmail.com era bidali beharko du, partaidearen zenbakia eta gai bakoitzeko argazkiaren zenbakia adieraziz.\nSARI BANAKETA: Ekainaren 8an Torre Luzea erakusketa aretoan.\n— Rally ostean jatetxe batean antolatuko den bazkarian parte hartu nahi izanez gero, izen ematearen unean jakinarazi beharko da.


Irakurketa erraza: denok ulertzeko, denok gozatzeko - Oñati - Goiena.eus\nIrakurketa erraza: denok ulertzeko, denok gozatzeko\nTxomin Madina Milikua 2014-03-18 12:00\nIrakurketa errazeko liburuak, bata bestearen gainean.\nOñatiko Udal Liburutegian, gutxi gorabehera, 80 liburu berri dituzte, liburu bereziak, irakurketa errazean daude-eta oinarrituta. Etorkinendako eta adineko pertsonendako aproposak dira liburuok, eta gehienak klasiko handien moldaketak dira.\n"Era honetako liburuetan esaldi motzak erabiltzen dira; aditzak orainaldian eta lehenaldian daude; hitzak ahalik eta apalenak eta xumeenak dira... Irakurtzera ohituta ez dagoen irakurle batek oso erraz irakurtzeko moduko dokumentuak dira", azaldu du Arantzazu Ibarrondok, Oñatiko Udal Liburutegiko teknikariak. Eta honakoa gaineratu: "Irakurtzeko printzipio demokratiko bati erantzuten dio irakurketa errazak. Guztion eskubidea da irakurtzea eta formatu honek hori bermatzen du". Hain zuzen ere, horregatik egin dute irakurketa errazaren aldeko apustua.\nMomentu honetan idatzita dauden merkatuko liburu guztiak, 80 inguru, erosi dituzte. Gaztelerazkoak dira; izan ere, oraingoz, ez dago euskaraz modu horretan idatzitakorik. Klasiko handien moldaketak dira liburu gehienak; adibidez: Homero-ren Odisea, Anne Franken Egunkaria, Herman Melville-ren Moby Dick, Bram Stoker-en Dracula... "Literatura unibertsalean oso ezagunak diren tituluak dira", zehazten du Ibarrondok. Hala ere, bestelakorik ere bada; esaterako, gazteendako propio idatzitakoak eta etxeko ekonomiari buruzkoak.\nBestalde, irakurketa erraza administraziotik jasotzen ditugun eskutitzetan ere aplika daitekeela dio Ibarrondok. "Europako iparraldeko herrialdeetan, adibidez, konstituzioa bera ere hizkuntza eredu horretan dute idatzia".\nBehar bereziak dituztenendako\nEdozeinek har ditzake mailegu moduan nobelok, baina era horretako liburuak gizarte talde konkretuei begira eginda daude. "Batetik, etorkinendako dira egokiak, hizkuntzara hurbiltzeko eta integrazio bide moduan; bestetik, adinekoendako ere balio dezakete, baita alfabetatze arazoak dituztenendako eta urritasun psikikoa dutenendako ere", dio Ibarrondok. Bilboko Alhondiga ere jarri du adibide bezala. Han, down sindromea dutenekin erabili zuten teknika hori. "Autoestimurako, garepenerako edo integraziorako oso baliagarria izan daiteke", zehaztu du teknikariak.\nOñatiko liburutegia era horretako liburuak eskaintzen aitzindarietakoa da Euskal Herrian. Ekimena, baina, ez da liburuak erostera mugatzen. Izan ere, asmoa da irakurketa dinamizatzeko talde bat sortzea. "Liburua batera irakurtzen da, ozenki; hitz bat edo ideia bat ez bada ulertzen, momentuan lantzen da", azaldu du Ibarrondok. Horretaz gain, dinamizatzaileak irakurritako nobela historikoki edo geografikoki kokatzeko laguntza ere eskainiko du, adibidez. "Irakurketa zentzu zabalean ulertu behar da. Alfabetatze prozesua izango da eta kontzeptu kulturalak ere landuko dira", zehazten du Ibarrondok.\nTaldeko kide egiteko, liburutegian bertan eman daiteke izena. Bestalde, Helduendako Hezkuntzako Iraunkorreko eskolarekin ere jarri dira harremanetan liburutegitik.\nDinamizazio talde horiekin harremanak sortzea eta sendotzea da helburua. "Zerbitzu publiko garen heinean, gure erronka da herritar guztiei irekitzea liburutegia. Gure lana liburutegian izatea baino askoz gehiago izan behar da. Horregatik, beste urrats bat eman eta harremanak sortu nahi ditugu talde hauekin. Etorkinen kasuan, adibidez, integraziorako hizkuntza oso garrantzitsua izan ohi da. Bada, liburutegia hori jorratzeko eremu egokia izan daitekeela uste dugu".\nHerrialde eskandinaviarretan du sorrera\nHerrialde eskandinaviarretan du sorrera irakurketa errazak 70eko hamarkadan, eta IFLAk (The International Federation of Library Associations and Institutions) 1997an zehaztu zituen irakurketa errazerako testuak idazteko jarraitu beharreko ildoak. Gure artean, baina, oso berria da oraindik. 2012an eratu zen Euskadiko Irakurketa Erraza Elkartea. Poliki-poliki badoa hedatuaz. Elkartearen arabera, herritarren %30 inguruk dituzte irakurtzeko zailtasunak.


Abdominal hipopresiboen tailerra menopausia sufritzen duten edo erditu duten emakumeentzat - Laudio - Aiaraldea.eus\nErredakzioa 2016-04-04 01:00\nApirila eta maiatza bitartean abdominal hipopresiboak lantzeko bi talde abiatuko dituzte Laudion. Ariketak prestatu dituzte emakumeek erditu ostean edo menopausia garaian gernuari eusteko zailtasunak prebenitzeko eta tratatzeko.\nTaldeetako batek astearte eta ostegunetan ekingo dio lanketari, goizez, 11:15etik 12:15era.\nBestea, berriz, astelehen eta ostegun arratsaldetan elkartuko da, 19:00etatik 20:00etara.\nAsteburuan hasiko dira\nIkastaroak apirilaren 11an eta 12an abiatuko dira, hurrenez hurren, eta maiatzaren 19an bukatuko dira. Saio guztiak Kultur Etxean egingo dira. Kontuan hartzekoa da ezingo dutela tailerretan parte hartu hipertentsioa duten emakumeek, haurdun daudenek -edo egon daitezkeela uste dutenek- eta aurrez ikastaroa egina dutenek.\nSaio horietan parte hartzeko Berdintasun Zerbitzuan izena ematea beharrezkoa da. Horretarako 94 403 48 50 telefono zenbakira deitu behar da. Herrian erroldatuta dauden emakumeek 3€ ordaindu beharko dute, eta gainontzekoek 5€.


Windows 8 - Wikipedia, entziklopedia askea.\nWindows 8 Microsoft Windows sistema eragilearen bertsio bat da, Microsoft korporazioak mota guztietako ordenagailuetan eta tabletetan erabiltzeko ekoitzia. Interfazeak, Metro izenez ezagunak, sagu eta teklatuaz gain ukipen pantailekin ere erabilpen aproposa ahalbidetu zuen.\nIA-32 (en) , x86_64 (en) , x86 (en) eta ARM architecture (en)\nWindows Portable Executable file format, 32-bit (en) , Windows Portable Executable file format, 64-bit (en) eta New Executable (en)\nWindows API (en) , Windows Runtime (en) , .NET Framework, Windows Forms (en) , Windows Presentation Foundation (en) , DirectX (en) , Media Foundation (en) eta Metro (en)\nend-user license agreement (en)\nWindows 8ren webgune ofiziala\n←Windows 7 Windows 8 →Windows 8.1 (en)\nMicrosoftek Windows 8ren azken bertsioa kaleratu zuen 2012ko urriaren 26an, aurreko bertsioa, Windows 7, kaleratu eta 3 urtera. Aurretik, 2012ko otsailaren 29an, beta bertsioa kaleratu zen, Consumer Preview izenekoa.\n1 Windows 8ren edizioak\nWindows 8ren edizioakAldatu\nWindows 8k hurrengo edizioak ditu salgai: edizio estandarra, Pro edizioa, Enterprise edizioa eta RT edizioa tablet PCentzako. Edizio guztiek dakartzate hizkuntza paketeak sartuta.\nWindows 8 Single: Bertsioaren home edo starter edizioa da. Windows sistema erabiltzeko ezaugarri basikoak besterik ez ditu, eta kasu batzuetan ez da oso egonkorra.\nWindows 8: Bertsioaren edizio estandarra da, eta x86 eta x86-64 ordenagailu antolaketetan eraikitzen da. Edizio honek etxeko erabiltzaileei zuzenduta dago, eta Windows 8ren ezaugarri berri nagusiak biltzen ditu, hala nola hasiera pantaila berria, laukitxoak, Windows Store aplikazio denda, Internet Explorer 10, Microsoft kontuarekin integrazioa, Windows mahaigaina tradizionala, eta abar.\nWindows 8 Pro: Windows 7 Professional eta Ultimate bertsioen ondorengoa da, eta enpresa txikietako erabiltzaileei zuzenduta dago. Windows 8ren ezaugarri berri guztiak ditu, eta gainera urrutiko mahaigainaren zerbitzari modura lan egin dezake, Windows Serverren parte hartzeko aukera ematen du, BitLocker bidezko zifraketa ahalbidetzen du, eta ordainpean Windows Media Center ere erabilzeko aukera ematen du.\nWindows 8 Enterprise: Windows 8 Pro edizioaren ezaugarri guztiez gain, teknologia informatikoen (IT) antolaketekin erabil daiteke.\nWindows RT: Tablet moduko gailuentzako edizioa da, eta ezaugarriak ukipen pantailetan erabiltzeko moldatuta daude.\n↑ (Noiz kontsultatua: 2013-06-03).\n(Gaztelaniaz) Windows 8ren ataria, gaztelaniaz\n(Frantsesez) Windows 8ren ataria, frantsesez\nAzken aldaketa 26 urtarrila 2022(e)an, 15:17(e)tan\nOrriaren azken aldaketa: 26 urtarrila 2022, 15:17.


ONGI ETORRI ZEUREHITZARA! | zeure hitza\nONGI ETORRI ZEUREHITZARA!\nuztaila 3, 2013 by Zuretanirezai\n–Kaixo begiak hemen ipini dituzuen orori.\n–Motz motzean aipatu nahi nuke zertarako eta zein asmorekin jarri dudan blog hau martxan.\nBatetik naiz eta neuk autua egin blog hau aktibatzeko berau osatuko duten atalak,gaiak,argazki naiz bideo,etb…interesa duen ororen parte hartzearekin egingo direla.\nBada beldurrak uxatzeko beharra geure gizartean.Beldurra erranen dudanean norberak bere ideiak aurrera atera,pentsatzen duena azaldu,senti ta benetan gustuko duena egiteko orduan parez-parez aurkitzen garen barrera horietaz ari naiz.Lotsaren sentsazioan bihurtzen direlarik,ideiak iada markaturiko pautetan ezdoazelako albo batera uztea,abestea gustuko izan arren bakardadean soilik egitea. Adibide bezala aipatu ahal daitezkeen barrera batzuek dira.\nBlog honen asmoa juxtu barrera ororen ezabatzea eta denon artean alkar informatuaz eta komunikatuaz aberastea da. Geure barnean den aberastasunari ateak ireki eta askatasun militantzia batean murgiltzea.\nNeure ustetan menpekotasun eta dependentziak geuk alkarri ipintzen dizkiogu maiz.\nHerritarrak dependentzia handiegia du norberak bere askatasunean bizitza antolatzeko unean eta moduan. Egunerokotasunean norberak bizi duen errealitatea kuestionatzeak duen garrantzia itsutasunez begiratuaz. Norberaren barneko potentziala aurkitzeko bidean oztopo diren egunerokotasunaren barrerak ezabatu, alkarren hitzei garrantzi gehiago emanaz eta dependentziatik askatu behar dugu. Benetan senti dugun oro erreprimitzeaz utzi eta ideia bakoitza aurrera eraman ahal izateko pausoak emateko gaitasuna berreskuratuaz.\nHonako hitz hauek ulergarriago eta aldi berean positiboago eginen dira pausoan pausoan lantzen goazen einean blog honen edukia denon artean. Beraz, hasi dadilla barneko sua errealitate berrriak sortzen!\nEkarpenak egiteko,komunikatzeko,etb…bidali helbide honetara gustuko izanen baduzue:\nberbazale@gmail.com…blogera bideratuko dira ondoren.Milla esker bihotzez!\nARNAS SAKONETIK →\n2 thoughts on “ONGI ETORRI ZEUREHITZARA!”\nJosu -k dio:\t 7:24 pm abuztua 3, 2013\nLagun ez naz zutaz ahazten, oso lanpetuta ibili naz azkenengo hilabeteetan. AzkenengOastean Santiago de Compostelan egon naz tren istripuko erreportai bat eiten. Agentzia bat gabiz eratzen bost argazkilari euskaldunen artean Bostokphoto deitzen gara. Ze irailan ikusten gea?? zer deritzozu???\nneugan -k dio:\t 11:43 pm abuztua 4, 2013\nongi!Lehen astebukaeran gurasoak datoz. Horixe beraientzako osorik. Baina momentuz\n-Ea ba erreportaian zer uler daiteken.


Donostiako Nazioarteko Zinemaldia eta nana.-ren kultura diziplina diferenteetako topaguneak aurkitu eta erakusteko borondatea dela eta, Kinetika erakusketa garatu zen, zinema hitzaren jatorri etimologikoa aintzat hartuz eta bertako kulturari keinu bat zein beste eginez. Erakusketa berezia izan zen, denbora eta tamaina txikiagoarekin, izan ere, helburua, zegoen egoera ikusirik, hiriaren hiritar hazkunde puntual hori aprobetxatzea zen, eta ikuspuntu berdin batekin teknika desberdinak transmititzea, jatorriz geroztik arteak eta diseinuak zinemarekin duten harreman bikaina bistaratuz. Aldi berean, artista gazte baten (Mikel Elorza) kalitateak eta ibilbide eta ospe handia duen artista baten (Ángel Uranga) kalitateak eremu batean elkarrekin bizi dezaketela erakustea ere bazen helburuetako bat, Kinetika-ren filosofiaren eta optikaren pean. Angelen lanaz, “medioen bateraezintasuna” bezala adierazten duen lana azpimarratu eta erakusten dugu, olioaren eta uraren arteko elkarrekintza, teknika esperimental gisa non Arte Ederretako doktore hau, zazpigarren arteko artista desberdinen erretratu diferenteen bitartez zinema eta pintura lotzeko gai bihurtzen den. Mikelen lanaz berriz, Arte Ederretan lizentziatua, marrazkilari eta bideo artista, film arrakastatsuenetakoen eszena ahaztezin batzuen irudikatutako marrazkiekin geratzen gara. Horiekin, Mikelek zinemaren esanahi originala marrazkitik pantaila handira pasatzen du eta alderantziz. Bere marrazkiek, zein markoek, geldiarazi egiten gaituzte, eta horien artean dauden sakontasun handiaz eta mugimenduez ohartarazten gaituzte. Ikuskizuna zentzu guztietara oso berezia izan zen, esperientzia eta errugabetasuna elkartuz, bai eta kultura diziplina desberdinak elkartuz ere, horrela emaitza bakarra lortu zelarik.


Kirikiño Ikastola. Ideiak\nHezkuntza eredu inklusiboa dugu, errespetuzkoa, irekia eta anitza, non ez dagoen inolako diskriminazio formarik. Irakaskuntza-kooperatiba gara eta, horregatik, gurasoen, guraso euskaldun edo euskaltzaleen, parte hartze arduratsua lortu nahi dugu haien seme-alaben hezkuntza proiektuan.\nEuskara da Kirikiño Ikastolako hezkuntza-ereduaren ardatza eta protagonista –batua eta bizkaiera-, humanismo kristauaren eta euskal kulturaren baloreetan oinarritutako hezkuntza-eredua.\nHezkuntza-prozesuetako partaide guztien etengabeko prestakuntza eta hezkuntza-komunitate osoaren partaidetza erantzunkidea dira Ikastolaren baliabideen erabilera egokiaren eta pertsonen lanaren emaitza arrakastatsuaren gakoa.\nGure ikasleen hezkuntza integrala eta arrakasta akademiko eta pertsonala lortzeko funtsezkoa da Kirikiño Ikastola osatzen dugun kolektibo guztien artean hartu-eman irekia eta etengabea izan dadin. Horrela, ikastola hurbila, adikorra eta koherentea izan gaitezke, kalitatearen eta errespontsabilitatearen ikuspegitik orientatzen eta formatzen, hezten duena; Bilbo eta Bizkaian erreferente.


2018 Ekainak 15\nEuskara ikasteko eskaintza zabala duzu 100 euskaltegi baino gehiagotan: eskolak euskaltegian, on-line ikastaroak, autoikaskuntza, barnetegiak, mintzapraktika taldeak eta jarduerak, normalizazio-planak, itzulpen-zuzenketa zerbitzua, AIZU! aldizkaria... Irailaren 3an hasiko da matrikulazioa gure euskaltegietan.\nOrdutegiari dagokionez, asteko egun guztietan goizez zein arratsaldez klaseak jasotzeko aukera izango duzu. Gainera, izena emateagatik doan jasoko duzu AIZU! aldizkaria.\nInformatzeko onena duzu hurbilen duzun euskaltegiaren eskaintza ikusi eta beraiekin harremanetan jartzea. Horretarako, webguneko “aurkitu zure euskaltegia” post-it irudian klik egin. Bestela, ikastaroei buruzko informazioa jasotzeko egin klik hemen. Bete galdetegia eta zurekin jarriko gara harremanetan.\nZergatik euskara ikasi 2019/2020 ikasturtean?


SOCIOS ELKARTEA | SOCIOS SEGI NAFARROA\nSocios Segi Nafarroa proiektuaren jatorria\nAdin guzietako pertsona talde bat, US Nafarroako kide edo ez, elkarte huni zerbaiten ekartzeko gogoarekin bildu gira, ikusteko zoin gisetarat lagun genezakeen kirol arloan Baxe Nafarroako erakuslehioa den US Nafarroa.\nElkarte huntan diren baloreer atxikiak gira : elkar bizitza, akotxaren ekarpena, elkartasuna, errespetua, nortasuna. Mail hortako taldeetan US Nafarroa usaiaz kanpokoa da, herrialde huntako gazteria batzen du eta helduen taldeko %95a tokiko errubi eskolatik datoz.\n-Â US NAFARROAREN FORMAKUNTZA SUSTENGATU.\n– US NAFARROAREN INGURUAN JENDEA BATERATU.\nUS Nafarroaren formakuntza sustengatu\nGure gazteen garapen orokorraren laguntzea (kirol eta umano mailetan).\n– Materialaren erostea\n– Errugbi eta kultur trukaketetan parte hartuz.\n– Kanpoko berezitu batzuen laguntza diruztatuz.\n– Formakuntza zonbaiten diruztatzea lagunduz.\n– Gazteen arteko lehiaketen diruztatzea lagunduz.\nClub-aren inguruan bildu\n– Sustengatzaileen arteko bazkari eta bidaiak antolatuz.\n– Elkartearen inguruan animazioak bultzatuz.\n– Komunikazio eta animazio materiala erosiz.\n– Nafarroa egunerokotasunean bien eta sendituz.\nProiektu gottor eta zorrotza da. US Nafarroa maite duzuen guziek parte hartzerat\ndeitzen zaituztegu, zuen maneran. Gurekin harremanetan sar zintazkete, abentura\nhumano huntan partaide izaiteko.


Turkiako hegazkinek berriz bonbardatu dituzte Kurdistango herri batzuk\nQandil mendietan kurduak bizi dira. Argazkia: Karlos Zurutuza\nIrailaren 5ean, gauerditik gertu, Turkiako armadako hegazkinek Irakeko Kurdistango Kandil eskualdea bonbardatu zuten, tartean hainbat herrixka, bertako iturriek jakinarazi dutenez. Duwele herriko bi biztanle zauritu zituzten. Kandil eskualdea PKKren kontrolpean dago eta Turkiako armadak PKKren kontrolpeko gunea delako bonbardatu du.\nAbuztuaren 24an, eskualde bereko Silê eta Surede herrietan beste bi kurdu zibil zauritu zituzten, baita 7.000 oilo eta ardi hil ere. Etxeek eta etxaldeek kalteak izan zituzten. 2007az geroztik, Turkiako abiazioak behin eta berriz bonbardatu ditu, haren ustez PKKren kontrolpean dauden eskualdeak. Operazio horietan hamarnaka zibil hil dira.\nUztailaren 23az geroztik, PKK-k autonomia demokratikoa lortzeko operazio "iraultzailea" egin zuenetik, Kurdistango Langileen Alderdiak lur gehiago kontrolatzen ditu. Turkiako armadak ezin du lurrez haietara sartu.\nIkusi Karlos Zurutuza kazetariak Kandil eskualdeko egoerari buruz ARGIA.com-en sareratutako diaporama: Kandil mendiak sutan. Iran, Irak eta Turkiaren arteko muga naturalak dira mendiok. "PKKko gerlariak ez ezik, Kandil mendietako herritar xumeak turkiar ejerzioaren xede bilakatu dira. Horiexek dira Ankarak deituriko 'mugaz gaindiko operazioak': sekretuak bezain bortitzak", dio Zurutuzak.\nAipatu diaporama Zurutuzak duela lau urte Kurdistanera egin zuen bidaian bildutako edukiaren parte da. Gainerako argazki-galeria, artikulu eta kronikak webgune honetan jaso zituen: Kurdistan.


EAk eta Alternatibak koalizioa osatuko dute hauteskundeetan\nEremu guztietako ezkerreko subiranistek osatuko duten hauteskunde eskaintza egin nahi dute, Nafarroan aurkeztutakoaren eredua (EA-Herritarron garaia) jarraituz.\nEusko Alkartasunak eta Alternatibak Nafarroako lekukoa hartuko dute Hego Euskal Herri osorako eta eremu guztietako ezkerreko subiranistek osatuko duten hauteskunde eskaintza egingo dute maiatzaren 22ko udal eta foru hauteskundeetarako.\nPello Urizar eta Oskar Matute EAren eta Alternatibaren buruzagi nagusiek gaur egin duten bilera batean Nafarroako ordezkarien lekukoa hartzea adostu dute, izan ere, larunbatean aldaketa egikaritzeko deia egin zuten (EAk eta Herritarron Garaia plataformak) eta dei hori Hego Euskal Herri osora zabaltzea erabaki dute.\nEuskal Herria Ezkerretik Akordioa sinatu zuten hiru alderdietako bi horiek (ezker abertzalea da hirugarrena) uste dute beharrezkoa dela euskal gizarteari subiranotasunaren aldeko beste hauteskunde eskaintza bat egitea, siglen gainetik.\nHori horrela, agiri batean jakinarazi dute bazterketarik eta betorik gabe ezkerreko subiranistak ordezkatuko dituen eskaintza aurkeztuko dutela.\nAzaldu dutenez, iragan larunbatean Lizarran Nafarroako milaka herritar ordezkatzen dituzten indar politikoek subjektu politiko abertzale baten sorreraren alde egin zuten, aldaketa politiko eta soziala lortzeko, eta eskuinaren kontra egiteko alor guztietan.\nGaur goizeko bileran, EAk eta Alternatibak babesa agertu diote Nafarroako ekimenari eta Araban, Bizkaian eta Gipuzkoan ere ezkerreko subiranistekin harremanak hasiko dituztela iragarri dute, ahalik eta akordio zabalena lortzeko.\nInformazio gehiago:Eitb: EAk eta Alternatibak koalizioa osatuko dute hauteskundeetan


San Pedro eta San Paulo, eka. 29 Santuen jaiegunetako panegirikoak [Panegírico de San Pedro II] Izagirre, Ángel Bizkaiera Zita: Tu es Petrus. Mt. 16, 18 Zu zara Pedro. Incipit-a: Jesukristo gure Jaunak apostoluen bitartez etxagin, fundatu, eban Doibatza, Eleiza deuna zer dan ondo ezagututeko, gomutau biar deutzuedaz erakuspen batzuk. Ain aldatuta, ain nastuta dagoz azkoen buruetan, zer dan Doibatza, Eleiza deuna, ze eskubidia daukon Kristiñau gustijai aginduteko eta zelan artu bear dabezan...\n[Panegírico de San Pedro II]\nJesukristo gure Jaunak apostoluen bitartez etxagin, fundatu, eban Doibatza, Eleiza deuna zer dan ondo ezagututeko, gomutau biar deutzuedaz erakuspen batzuk. Ain aldatuta, ain nastuta dagoz azkoen buruetan, zer dan Doibatza, Eleiza deuna, ze eskubidia daukon Kristiñau...\nSignatura: Arantzazu. 62/13


Thailandiako protestak (2013-2014) - Wikipedia, entziklopedia askea.\nThailandiako protestak (2013-2014)\nThailandian gobernuaren aurkako protestak 2013ko azarotik daude martxan. Hiru urteko egonkortasun ahularen ondoren, Bangkokeko manifestazio herrikoiak Yingluck Shinawatra lehen ministroaren gobernuaren aurka altxa ziren. Altxamendu hori, bere kabuz erbesteratu zen Thaksin Shinawatra itzultzeko amnistia lege-proiektuagatik sortu zen. Lege-proiektua Puea Thai alderdiak onartu zuen Ordezkarien Ganberan azaroaren 1ean eta oposizioa, Thailandiako Alderdi Demokratikoa eta Kamiseta Gorriak ofizialista, aurka agertu zen. Azaroaren 11ean, senatuak lege-proiektua ez zuen onartu baina protestek, MP Suthep Thaugsubanek gidaturik, aurrera jarraitu zuten eta gobernuaren aurkako agenda burutu zuten.\nAzaroaren 20an, Konstituzio Auzitegiak ebatzi zuen Konstituzioaren eranskin-proposamena ez zela baliozkoa, baina Pehu alderdiak epaia ukatu zuen, auzitegiak horretarako eskumenik ez zuela esanda. Hurrengo asteburua, gobernuaren aurkako protestak ugaritu ziren eta Kamiseta Gorriek kontra-manifestazioak egin zituzten gobernuaren alde. Azaroaren 25an, manifestariak gobernuaren bulegoetan sartu eta itxi zituzten. Protestetan oro har ez zen indarkeriarik egon abenduaren 1 arte. Orduan, istiluak egon ziren manifestari eta polizien artean bi egunez. Lau pertsona hil ziren eta 57 zauritu. Manifestariek Gobernuaren Etxean sartu nahi zuten baina poliziak ez zuen uzten. Abenduaren 3an, poliziak barrikadak kendu zituen eta manifestariei lekuan sartzen utzi zien. Horrek tentsioa jaitsi zuen, su-eten moduan eta Erregearen urtebetetzeak ospatzea ahalbidetu zuen. Hala ere, manifestarien buruzagiek protestak egiten jarraituko zutela adierazi zuten, thailandiar politikatik "Thaksinen eragina" kentzeko.\n2 Amnistia lege-proiektuaren aurkako protestak\n3 2014ko hauteskundeak eta protestak\nYingluck Shinawatraren gobernua boterera 2011ko Thailandiako hauteskunde orokorrak egin ondoren iritsi zen eta Puea Thai alderdiak gehiengo osoa lortu zuen. Yingluck Thaksin Shinawatra lehen ministro ohiaren arreba zen eta Pheu alderdia hertsiki lotuta dago berarekin. Thaksin 2006ko Thailandiako estatu-kolpearen ondoren erori zen eta 2008an bere kabuz exiliatu zen zigorra ez betetzeko. Hala ere, landako thailandiarretan eta auzo pobreetan babes handia du. Hala ere, pertsona zatitzailea da eta hiriko eliteak eta erdiko klaseak ez du babesten. Bere aurkarien protestak, "Kamiseta Horiak" eta bere jarraitzaileak, "Kamiseta Gorriak" indarkeria erabili izan dute, batez ere, 2010ko maiatzean. Abhisit Vejjajivaren gobernuaren aurkako protestetan zebiltzan Kamiseta Gorrien artean, 90 pertsona baino gehiago hil zituen poliziak.\nYingluck lehen ministroak kargua izan zuenean, Konstituzioari gehitzeko zenbait eranskin eta amnistia eztabaidatu ziren. Thaksini mesede egingo ziola ikusita, Thailandiako Alderdi Demokratikoa aurka jarri zen. 2013ko abuztuan Gobernuaren Etxeko Pheu Thaiaren gehiengoak UDD Worachai Hemako buruaren eta Pheuko diputatuaren lege-proiektua onartu zuen . Thaksinen aurkako talde batek, "Thaksinim kanpratzeko Indar Demokratiko Herrikoiak" (Pefot) eta Alderdi Demokratikoak, kaleko protestak bultzatu zuen baina ez zuten ezer lortu . 35 pertsonako talde bati amnistia legearen proiektua eman zitzaion eta ondoren Etxera eraman zuten bigarren eta hirugarren irakurketa egiteko.\nKomiteak urriaren 18an aztertu zen lege-proiektua onartu zuen . Lege-proiektua, manifestari zibilak absolbitu behar zituena, baina militarren eta gobernuen buruzagien protestak ukatzen zituena, "amnistia orokor" batean bihurtu zen eta eragina 2004-2013 artean zuen. Thaksinen korrupzio karguetan eragiten zuen, baita Alderdi Demokrataren kideen kontrako hilketetan ere, baita Abhisit Vejjajiva eta Suthep Thaugsubanrengan, hots, 2010an errepresioa bultzatu zutenengan.\nAmnistia lege-proiektuaren aurkako protestakAldatu\nAmnistia lege-proiektu berraztertuak sekulako amorrua sortu zuen gizartea, batez ere, Ordeazkarien Ganberan bozkatu ondoren azaroaren 1ean . Gobernuaren aldeko eta aurkakoak lege-proiektuaren aurka azaldu ziren. Thaksinen aurkakoek Thaksinen garbiketaren aurka manifestazioak egon ziyuzten eta UDDko buruzagiek lege-proiektuaren bidez errepresioaren bultzatzaileak ezin zirela zigortu adierazi zuten. Azaroaren 4ean, Bangkoken protesta ugari egon ziren, baita probintzietako hiriburuetan ere. Hainbat unibertsitate eta taldek lege-proiektua gaitzesi zuten.\nOposizio indartsuaren aurrean, Yingluck lehen ministroak komunikatua bidali zuen Senatura, lege-proiektua gizartearen nahietara moldatzeko eskatuz. Pheu alderdi thailandarrekoek lege-proiektua, aministia edo beste ezertaz ez zutela jardungo esan zuten baldin eta Senatuak ez balu onartuko. Ondoren, azaroaren 11ean, Senatuak lege-proiektua ez zuen onartu . Adituek Justizia Gorte Internazionalaren erabakiaren ondoren, hau da, Preah Vihear tenplua Kanbodiarena zela esan ondoren, tentsioa politikoa handiagotuko zela aurreikusi zuten baina ez Kanbodiarekiko mugan ez lasaitasun giroa mantendu zen.\nLege-proiektua onartua ez izan arren, Bangokoken protestek jarraitu zuten, Suthep eta legebiltzarreko beste zortzi demokratek euren karguak utzi zituzten protestak zuzentzeko. Gizartea greba orokorrera eta desobedientzia zibila egitera deitu zuten. Protestak gobernuaren aurkako bihurtzen hasi ziren, Yingluck kritikatuz eta diktadura elektiboa zela esanez. Protestetan Bakerako Suthepeko Mugimendu Zibilak, Politika Berdea, Ikasle Sarea, Thailandia aldatzeko jendartea (NSPRT), PEFOT, Dhamma Armada, Estatuko Enpresetako Langileen Harreman Konfederazioa taldeek parte hartu zuten .\nAzaroaren 20an, Thailandiako Gorte Konstituzionalak Konstituzioaren eranskina ez zela legezkoa onartu zuen. Pheu alderdi thailandiarrak epaia gaitzetsi zuen, batzordeak horretan eskumenik ez zuela esanez. Azaroaren 23 eta 24an, gobernuaren aurkako protestak handitu ziren eta 100.000 pertsona batu ziren gobernuaren aurka Demokraziaren Monumentuan, Ratchadamnoen Avenuen. UDDk gidaturiko Kamiseta Gorriak berriro protestak hasi zituen. Aurretiaz, gobernua babestu zuen lege-proiektua onartu ez ondoren. Azaroaren 24an, Kamiseta Gorrien 40.000 jarraitzaile bildu ziren.\n2014ko hauteskundeak eta protestakAldatu\nSakontzeko, irakurri: «2014ko Thailandiako hauteskunde orokorrak»\n2014ko otsailaren 2an hauteskundeak ospatu ziren baina bi egun geroago, Alderdi Demokratikoko opositoreak errekurtsoa aurkeztu zuen auzitegian hauteskundeak baliogabetzeko, «Konstituzioa bortxatzen» zutelako eta Pheu Thai alderdia ilegalizatzeko. Errekurtsoak aurrera jarraituko balu, <<estatu kolpe>> legala litzateke Taskin iheslariaren jarraitzaileen ustez.\nSakontzeko, irakurri: «Thailandiako estatu-kolpea (2014)»\n2014ko maiatzaren 21ean, Thailandiako Indar Armatu Errealek, Prayuth Chan-ochak gidaturik, Niwatthamrong Boonsongpaisanaren gobernuaren aurka estatu-kolpea eman zuen. Arrazoiak korrupzio-krisia eta Yingluck Shinawatra lehen ministroaren amnistia legea izan ziren.\nMultimedia: 2013–14 Thai political crisis


«Abraham»: berrikuspenen arteko aldeak - Wikipedia, entziklopedia askea.\n«Abraham»: berrikuspenen arteko aldeak\n10:12, 31 urria 2019ko berrikusketa\n83.56.3.167 wikilariaren aldaketak ezabatuz, Lainobeltz wikilariaren azken bertsiora itzularazi da.\n10:10, 31 urria 2019ko berrikusketa (aldatu)\n10:12, 31 urria 2019ko berrikusketa (aldatu) (desegin)\nt (83.56.3.167 wikilariaren aldaketak ezabatuz, Lainobeltz wikilariaren azken bertsiora itzularazi da.)\n[[Fitxategi:Rembrandt HarmenszRembrandt_Harmensz. van Rijn 035_van_Rijn_035.jpg|thumb|eskuinera|200px]]\n'''Abraham''' ([[hebreera]]z אַבְרָהָם, Avraham; eta [[arabiera]]z ابراهيم, Ibrāhīm), [[kristautasun]]a, [[islam]]a eta [[judaismo]]aren arabera [[Israel]]go herriaren patriarka da.\n[[Biblia]]ren arabera [[Kaldea]]ko [[Ur]] herrian jaio zen. Abraham Terah semea zen, eta Nahor eta Haran bere anaiak ziren. Abraham [[Sara (Biblia)|Sarairekin]] ezkondu zen. Sarai agorra zen eta ezin zuen seme-alabarik izan. Hori dela eta, Sarai emazteak [[Agar]] mirabea eman zion Abrahami emaztetzat eta Abrahamek haurdun utzi zuen. Agar haurdun gelditu zenean mesprezuz begiratzen hasi zitzaion Sarairi. Sarai izugarri haserretu egin zen eta Agarrek ihes egin behar izan zuen. Ihesi zihoala, Jainkoaren aingerua agertu zitzaion eta esan zion bere etxekoandrearengana itzultzeko eta bere semeari [[Ismael]] izena jartzeko. Halaber, Ismael borrokalaria izango zela eta beste anaia guztiengandik aparte biziko zela esan zion. Umea jaio zenean Abrahamek Ismael izena jarri zion.\nJainkoaren aingerua agertu zitzaion eta esan zion bere etxekoandrearengana itzultzeko eta bere semeari [[Ismael]] izena jartzeko. Halaber, Ismael borrokalaria izango zela eta beste anaia guztiengandik aparte biziko zela esan zion. Umea jaio zenean Abrahamek Ismael izena jarri zion.\nUrte batzuk geroago, Abrahami [[Jainko]]a agertu zitzaion eta ituna egin zuen ondorengo gehiago eduki zitzan. Jainkoak bere izena Abrahamengandik aldatu zion eta ituna belaunaldiz belaunaldi gordetzea eskatu zion. Gainera bera eta bere ondorengoek Jainkoarekiko zuten konpromisoa erakusteko zakil-muturra [[erdainkuntza|erdaindu]] beharko zuten. Horrez gain, Jainkoak Abrahami esan zion aurrerantzean bere emazteari Sarai ez deitzeko, baizik eta Sara, eta modu horretan Sararekin seme-alabak eduki ahalko zituela. Semea eduki zuen eta Isaak izena jarri zion Jainkoaren aginduz.


“Okondoko bazterrei” buruzko hitzaldia eskainiko du Haizea Otaola Usiak larunbatean - Okondo - Aiaraldea.eus\n“Okondoko bazterrei” buruzko hitzaldia eskainiko du Haizea Otaola Usiak larunbatean\nTxabi Alvarado Bañares 2020-12-16 06:30\nOkondoko elementu interesgarriei buruzko solasaldia izango da. / Okondoko Udala\nEuskaraz eta gazteleraz eskainiko du hitzaldia, Kultura etxean.\nOkondoko bazterretan sakonduz izeneko hitzaldia eskainiko du Haizea Otaola Usiak datorren larunbatean, abenduak 19, herriko Kultura etxean. Bi saio eskainiko ditu: 17:00etan izango da euskarazkoa eta 18:00etan gaztelerazkoa.\n“Herriko elementu bereziak” izango ditu hizpide Otaolak solasaldian. Elementu horien gaineko landa-ikerketa burutu dute hainbat bizilagunen artean. Bildutako datuak plazaratuko dituzte larunbateko zitetan.\nHitzaldiko sarrera librea izango da, baina 20 lagunentzako tokia egongo da gehien jota.


Zerga ordenantzetan egin dituen proposamenak azaldu ditu EAJk - Oñati - Goiena.eus\nZerga ordenantzetan egin dituen proposamenak azaldu ditu EAJk\nOihana Elortza 2018-10-18 13:51\n2019ko zerga ordenantzei begira bi proposamen nagusi hauek egin dituela adierazi du alderdi jeltzaleak: hobariak ezartzea obren gaineko udal zergetan eta ez ordaintzea landa-lurrei ezarritako kontribuzioa banda marroiak kaltetutako pinudietan.\nUrriaren 4an onartu zituen udalbatzak 2019ko ordenantza fiskalak eta EAJk egindako proposamenak zeintzuk izan diren azaldu du alderdi jeltzaleak prentsa oharrean. "EAJ-PNVko udal taldeak proposatuta, hobari gehiago ezarri dira, oso garrantzitsuak, tokiko merkataritzaren eta herritarren mesederako.\nEAJ-PNVren udal-taldearen zinegotzien ekimenez, obrei ezarritako zergetan murrizketa handia ezartzea onartu du EH Bilduren udal-gobernuak. Era horretan, honako hobari hauek finkatu dira 2019. urterako: %75eko hobaria, obrak eta berritze-lanak egiteko herriko negozio txikietan; % 95eko hobaria, EITak behartuta egin beharreko obretarako (energia-eraginkortasuna, bizi-egokitasuna eta sartze-erraztasuna hobetzeko lanetarako); % 75eko hobaria, fatxada osoa berritzeko herrigune historikoan dauden eraikinetan eta % 50eko hobaria fatxada bat baino ez bada berritzen; % 25eko hobaria, zarata larregi dagoen guneetan leihoak aldatzeko (Zaraten Maparen arabera), legeak ezarritako zarata-maila gainditzen denean".\nZubikoa kiroldegiaren gainean, hauxe dio: "EAJ-PNVren udal-taldeak beti Oñatiren eta oñatiarren alde, gainera, proposatu du 21 urtetik 23 urtera luzatzea kirolgunearen ordainsariei eta bazkide-sariei ezarritako tasak murrizteko adin-muga (igerilekua, pilotalekua tenis-pista…). EH Bilduren udal gobernuak, tamalez, ez du onartu proposamen hori".\nBanda marroiak kaltetutako pinudien inguruan jeltzaleek proposatu dute pinudi horiek salbuetsita egotea eta ez ordaintzea landa lurrei ezartzen zaien kontribuzioa. "Zerga-salbuespen hori eskatu dugu kezkatuta gaudelako izurriteak nekazaritza -eta landa- sektorera ekarri dituen ondorioekin. Izurriteak kalte larriak eragin ditu pinudietan, eta Oñatiko baserritarrek gastu gehiago dituzte. Era berean, ondarea balioa galtzen ari da. Hori horrela izanik, EAJ-PNVk eskatu du izurriteak jotako 15 urtetik gorako pinudiek ez ordaintzea landa-lurrei ezarritako kontribuzioa (OHZ). 15 urtetik beherako pinudiek ez dute ordaindu behar kontribuzio hori". Eta jarraitu dute: “Lehen sektoreak kalteak dituenean, beste sektoreetako kalteen aurrean jokatzen den bezala jokatu behar da; beharrezkoak diren neurriak ezarri behar dira, baserritarren kalteen aurrean ere berdin jokatzeko”. Jeltzaleek honako hau ere zehaztu dute: “Eusko Jaurlaritzak eta Foru Aldundiak ere badihardute lanean izurritearen ondorioen aurka, sendabidea aurkitzeko eta pinuak berriz sartzeko. Guk badakigu hori. Hala ere, EAJ-PNVren zinegotzien iritzian, Oñatiko Udalak ere neurriak hartu behar ditu izurritearen ondorioak arintzeko. Oñatiko udalerria oso zabala da, eta izurriteak izugarrizko kaltea egin dezake”.\nProposamen hori ez dela onartua izan argitu dute jeltzaleek. "EH Bilduren udal-gobernuak, ordea, ez du salbuespen hori onartu, iraganeko foru-arauen (1989) arrazoi teknikoetan oinarrituta. Argudiatu dute orain 29 urteko araudi hark ez duela horrelako hobaririk. Horren aurrean, ez dute onartu hobaria ezartzea 2019ko ordenantza fiskaletan, baina ekinean jarraituko dugu Oñatiko baserritarrek jaso ditzaten izurritearen eragina arintzeko laguntzak".


Jose Maria Larrazabal eta Carlos Terronek irabazi dute 2014ko Bilbainada lehiaketa - Uriola.eus\nJose Maria Larrazabal eta Carlos Terronek irabazi dute 2014ko Bilbainada lehiaketa\nuriola.eus 2014-07-17 09:00 Kultura-aisialdia Bilbo\n2014ko Bilbainada lehiaketaren XXVI edizioan, Jose Maria Larrazabal Alzagak eta Carlos Terron Sotok irabazi dute sari nagusia, euskaraz eta gaztelaniaz, hurrenez hurren.\nwww.bilbaoturismo.net | Ikusi handiago | Argazki originala\nBata zein bestea Bilbaina lehiaketaren aurreko edizioetan saritutako hainbat kanturen egileak dira. Carlos Terronek Bilbao Botxito, mi tierra izenburuko bilbainadarekin irabazi du aurtengo lehiaketa, eta iaz akzesit bat lortu zuen Del Bocho y marchoso kantuagatik. Bestalde, Larrazabalek Aire bilbotarrak izenburuko bilbainadarekin eskuratu du aurtengo saria, 2010, 2012 eta 2013ko edizioetan lortutako garaipenei jarraipena emanez.\n955 euro eta oroigarri bana eman diete sari nagusi bezala eta epaimahaiak, 420 euro eta plaka oroigarri bana eman die saritutako zortzi akzesitei. Horien artekoa dago Azkuna tiene su habanera izenburukoa, Veronica Dominguezena, berrikitan hil den Bilboko alkatea protagonista duen lehendabiziko bilbainada saritua.\nEpaimahaia Ibone Bengoetxea, lehen alkateordea eta Kultura eta Hezkuntza Sailaren arduraduna; Iñaki Uranga kantaria eta El Consorcio taldeko kidea; Txomin Mujika, BilbaoMusika udal erakunde autonomoko zuzendari kudeatzailea; Amagoia Loroño, Bilboko Akordeoien Orkestra Sinfonikoko zuzendaria, eta Enrique Campos, lehiaketa antolatzen duten Radio Nervion eta TeleBilbaoko zuzendariak osatu dute.\nSariak Aste Nagusiko ostiralean banatuko dira, 12:00etako ohiko kontzertua baino lehen, Casilda Parkeko Pergolan. Era berean, saritutako kantuak CD batean bilduko dira eta hau, genero musikal hau biziberritzeko urtero Arriaga Antzokian egiten den gala berezi batean aurkeztuko da.


Hormonak hartzera behartuta | Kirola | Berria\nTAS Kirola Arbitratzeko Epaitegiak ez du ontzat jo Caster Semenya atletak jarritako helegitea\nCaster Semenya atleta, Gregory Nott abokatuarekin, otsailean, TASen aurrean deklaratu zuenean. LAURENT GILIERON / EFE Tamaina handiagoan ikusi\nKirola Arbitratzeko Epaitegiaren (TAS) arabera, emakume atletei testosterona muga bat—odol litroko bost nanomol— ezartzen dien Nazioarteko Atletismo Federazioaren (IAAF) legea«baztertzailea» da; baina, «arrazoizkoa, beharrezkoa, eta proportzionala» emakumeen atletismoaren «integritatea» mantentzeko. Hala, ez du onartu Caster Semenya atletak arau horren aurka jarritako helegitea. Horrenbestez, lehiatu nahi badu, hormonak hartzera behartuta dago, berez sortzen duen testosterona maila jaisteko. Beste aukera bat da distantziaz aldatzea. Izan ere, Semenya 400 eta 800 metrokoetan lehiatzen da batez ere, eta langa 400 metro eta milia bat (1.609 metro) arteko probetarako da.\nAuzia TASeko hiru epailek epaitu dute: Australiako Annabelle Bennettek, Kanadako Hugh Fraserrek eta Suitzako Hans Nasterrek. Bik helegitea onartzearen aurka egin zuten, eta hirugarrenak, alde. Autoak 165 orri dauzka, baina konfidentzialtasunagatik, ez da ezagutarazi.\nErabakia argia izan arren, horren berri emateko argitaratutako prentsa agirian, TASek ontzat jotzen ditu Semenyaren argudioetako batzuk. Hala, ez dio atea ixten milia bateko eta 1.500 metroko probetan Semenyak hormonak hartu gabe lehiatzeari: «Ez dago azterketa argirik eta teorikorik erakusten duena testosterona langa hori gainditzen duten atletek abantaila dutenik proba horietan». Halaber, IAAFi galdegin dio proba horietan arau ez ezartzeko azterketa argigarriak izan arte. Bestalde, ohartarazi eta onartu du testosterona maila jaisteko hartu behar duen tratamenduak albo ondorioak dituela.\nErabakiaren berri izan bezain laster, Semenyak Twitter bidez eman zuen horren inguruko iritzia. Esaldi motz baten bidez egin zuen. «Batzuetan, ez erantzutea da erantzunik onena», idatzi zuen. Alboan, gainera, ezer ez zuela ulertzen adierazten zuen emotikono bat jarri zuen. Ondoren, argi mintzatu zen auziaz. «IAAFen arauak beti izan dira nire aurkakoak. Hamarkada bat daramate horrela, baina horrek indartu egin nau, eta mundu osoko emakume gazte eta atletentzat erreferente izaten segitu nahi dut». Hegoafrikako Gobernuak babes osoa eman zion Semenyari. «TASen erabakiak giza eskubideak urratzen ditu, eta Caster Semenyaren duintasuna».\nIAAFek, berriz, pozik hartu zuen epaia. Iragarri zuen araua maiatzaren 8tik aurrera jarriko dela indarrean. TASek azaldutako zalantzei ere erantzun zien. «Dutee Chanden kasua aztertu zuenean, TASek berak onartu zuen zentzuz eta zuhurtziaz jokatu genuela, eta orain ere hala egingo dugu». Arauaren zilegitasuna defendatu zuen:«Ez du auzitan jartzen atleta horien genero identitatea».\nAspalditik datorren auzia\nSemenyaren kasua 2009an eman zen argitara. Atletak uteroa du, baina baita gizonezko barne genitalak ere. Testosterona maila altu horien iturri dira horiek. Intersexuala da, azken batean. Lortzen ari zen emaitzak kontuan hartuta, IAAFek azterketa genetiko bat egin zion, testosterona maila horrek errendimenduan izan zezakeen eragina ikusteko. Azterketak iraun bitartean 11 hilabete lehiatu gabe egon zen Semenya. Azkenean, emakumeekin lehiatzen utzi zioten, baina IAAFek testosterona muga bat ezarri zien emakume atletei: 10 nanomol odol litro bakoitzeko. Federazioaren arabera, beharrezkoa zen langa hori jartzea, atleta «hiperandrogenikoen» jarduna mugatzeko. «Lehia legezkoa eta irekia izatea nahi dugu», argudiatu zuen Sebastian Coe presidenteak.\nLehiatzen segitzeko estrogeno partxeak erabili behar izan zituen Semenyak, testosterona neurriak jaisteko. Lehen urte haietan 800 metroko munduko (2011) eta olinpiar txapelduna (2012) izan zen. Baina tratamenduaren luzaroko ondorioen eta lesioen erruz haren emaitzak okertu egin ziren.\n2015ean Dutee Chand Indiako atletak langa horren aurka helegitea jarri zuen TASen. Erakunde horrek bi urte eman zizkion IAAFi hiperandrogenia duten atletek probetan duten abantaila frogatzeko. British Journal of Medicine aldizkarian argitaratu zuen azterketaren emaitza, 2017an, eta langa odol litroko bost nanomolera jaitsi zuen.\nAzterketa hark iraun bitartean langa ez zen indarrean egon, eta Semenyaren errendimenduak gora egin zuen: 2016an, olinpiar txapeldun izan zen, eta, 2017an, munduko titulua irabazi zuen.\nSemenyaren arabera, testosterona neurriak jaisteko tratamenduak ondorio argiak ditu bere errendimenduan, eta horregatik erabaki zuen berak ere TASen helegitea jartzeko urratsa egitea, iaz. Atzo iritsi zen aurkako epaia.


Donostiako TAOaren zabaltzearen aurka\nHome » Donostia » Donostiako TAOaren zabaltzearen aurka\t»\n30 Mar, 2010 Donostia, Iritzia\nDonostiako Gazte Abertzaleakek bere ezinegona adierazten du Donostiako udal gobernuak (PSOE-Alternatiba-Aralar) TAOaren zonaldeak zabaltzeko hartutako erabakiaren aurrean. Ondorioz, Unibertsitateko zonaldea eragiten duenez bertako ikasleak aterako dira kaltetuenen.\nGazte Abertzaleakek uste du automobil bidez doan ikasleei gehiegizko kostu bat suposatuko diela neurriak eta hiriko gobernuaren diru-biltze nahi bati soilik erantzuten diola.\nZentzu berean, gaztedi independentistaren aburuz, diru behar hori hiriak behar ez zituen beste proiektu batzuetan gastu zuhurgabeak egitetik dator, PSOE, Alternatiba eta Aralarrek bultzatutakoak hain zuzen ere. Honek gaur egungo udal gobernuak duen gaitasun eza azalerazten du.\nUdalbatzarrak hartutako neurria, Eusko Alkartasuna eta oposizioko beste alderdiak aurka agertu zirelarik, ez du soilik ikasleen poltsikoa kaltetzen, euren errendimentu akademikoari ere eragiten baitio. Gazte talde abertzale bezala, geure buruari galdetzen diogu ikasleek nola egingo duten klase orduak eta estazionatzeko muga-orduak urztartzeko; era berean, Donostian bizi ez diren beste ikasleak nola moldatuko diren galdetzen diogu gure buruari, bidaiaren kostuak ordaintzeaz gain helmugan berriz ordaindu beharko baitute (askotan euren herritik garraiobide publikoen bidez iristea ezinezkoa delarik).\nBestalde, GAk positiboki ikusten du kotxearen erabilera bateratua sustatzeko ekimena, baina PSOE-Alternatiba-Aralarrek hartutako neurria ez dela nahikoa deritzo.\nGAk bide honetatik jotzen duten ikasleentzat exentzioa eskatzen du. Eusko Alkartasunako gaztedi donostiarren aburuz, “kaltea egina dago” eta udal gobernuari eskatzen diogu etorkizunean “gaztedian eta honen beharretan gehiago pentsatu dezaten”.\nDonostiako Gazte Abertzaleakeko koordinatzailea


Emma Kunzen erakusketa agurtu du Tabakalerak 20.000 bisitarirekin\nDatozen hilabeteetan zine erakusketa bat eta Pagésen beste bat eskainiko dira ?\nEmma Kunzen erakusketa. Argazkia: Gorka Estrada\n- Donostiako Tabakalera zentroak Emma Kunzen Unibertsoa. Bide-urratzaile bat arte garaikidearekin solasean erakusketa itxi du. Ia bost hilabetez 20.000 bisitarik ikusi dute, eta zero eta sei urte bitarteko haurrentzako Situ-akzioak erakusketa interaktiboak udan ere zabalik jarraituko du.\nTxikienek familiarekin batera esperimentatzeko aukera zabalik izango dute abuztuaren 28ra arte, "zentzumenak aktibatu, eta artea ikasi eta gozatzeko". Horretarako, Kunzen lana eta metodologia hartzen ditu abiapuntutzat proposamen horrek, irudi geometrikoak sortu baitzituen, simetria kaleidoskopikokoak, sendagarri izateko helburuarekin.\nPendulu bat, zurezko listoi bat, iparrorratz bat eta taula txiki bat erabiliz Kunzek paper koadrikulatuan egiten zituen marrazki horietan oinarrituta, ia 20 bat artistek hartu dute parte erakusketan, berariaz horretarako sortutako lanekin, besteak beste, Nora Aurrekoetxea Etxebarria bilbotarrak, Miriam Isasi Arce gasteiztarrak eta Diego Matxinbarrena donostiarrak.\nBehin erakusketa hori amaituta, Espainian Kunzen lanari eskainitako lehena, Vive le cinéma! eta Gerundi circular erakusketak izango dira ikusgai datozen hilabeteetan Tabakaleran, bai eta Carlos Casasen soinu-instalazio bat ere, eraikinaren eskailera nagusian.\nUztailaren 9tik aurrera zabalik izango den Vive le cinéma! erakusketan, pantailaren bi dimentsioen ordez, hiru dimentsioko erakusketa-espazioaren potentziala aztertuko duen lan bat egingo dute nazioarteko lau zinemagilek.\n"Pantailaren mugak esploratzera" gonbidatutako zuzendariak honako hauek dira: Zinemaldiko Urrezko Maskorraren bi irabazle, Dea Kulumbegashvili eta Isaki Lacuesta -bi bider irabazle izandakoa-, baita Jeremiah Lemohang Mosese eta Jia Zhang-ke ere, Zinemaldiarekin eta Amsterdameko Eye Filmmuseum-ekin duen elkarlanetik sortutako erakusketa, Tabakalerak abenduan iragarri zuenez.\nBestalde, irailaren 13tik 2023ko urtarrilaren 15era bitartean, Claudia Pagès artistak (Bartzelona, 1990) 2021ean sortutako Gerundi circular bideo-instalazioa egongo da Lau Pareta aretoan; "munduko itsas ibilbideak, hizkera juridikoa eta egungo kapitalismoaren adierazgarri diren salgaien eta pertsonen fluxu nekaezinean" oinarritutakoa.\n"360°ko bukle jarraituan grabatu da pieza, eta hiru performerren keinuak eta eskuz idatzitako testuen geruzak uztartzen ditu bideo eta musika sekuentzietan", azaldu zuten Tabakaleratik. l


AAmbulancias Maiz: 24 orduko anbulantzia zerbitzuak\nAmbulancias Maiz, S.A. ko Zuzendaritzak zerbitzuen kalitate gorena bermatzeko beharraz konturaturik eta hauek ingurumenarekiko errespetu osoz egiteko kontzientzia izanik, honako Kalitate eta Ingurumen Politika landu du:\n"Ambulancias Maiz, S.A. k garraio ez asistentzialerako eta oinarrizko bizi euskarrirako anbulantzia zerbitzuaren kudeaketan liderra izatera heldu nahi du".\nGure politikaren oinarriak honako hauek dira:\nGure bezeroen asetasunarekin konpromiso sendoa; orainaldi eta etorkizunaren arrakasta berme bezala.\nLangileen profesionaltasun eta gaitasunaren hobekutzarekin konpromiso sendoa; enpresaren aktibo garrantzitsuena izanik, beraien konpetentzia eta ingurune sentsibilitatea formakuntza eta informazio saioen bidez bultzatuz.\nEtengabeko hobekuntzarekin konpromiso sendoa; kutsadura saihesteko neurriak hartuz, bai prozesuan, baita gure jarduerak ingurumenean eragiten duen inpaktuan ere.\nKalitate eta Ingurumen helburuak ezartzeko eta ikuskatzeko konpromisoa.\nEusko Jaurlaritzako Osasun Sailak kontratuan ezartzen dituen lege baldintza eta araudiak, eta baita enpresak eskaintzen dituen zerbitzuei aplikagarri zaizkion ingurumerari buruzko legeak ere, betetzeko konpromiso sendoa.\nProduktu eta zerbitzuaren kalitatea hobetzeko eta ingurumen praktika egokiak bultzazeko asmoz, hornitzaile eta azpikontratatzaileekin elkarlana.\nAlderdi guztiekiko komunikazio ireki eta gardena.